ועדת הכלכלה, כנסת 16, פרוטוקול מספר 341, 2005-01-04 10:00

שלום שמחון: בוקר טוב, אנחנו פותחים את הישיבה עם תקנות התעבורה, התשס"ג-2003, בדבר סיווג מחדש של טרקטורים.

שלום שמחון: דיון מחדש בתקנה 12.

שלום שמחון: מי בעד דיון מחדש?

שלום שמחון: בעד - פה אחד

שלום שמחון: אושר

שלום שמחון: בסדר, אישרנו דיון מחדש.

שלום שמחון: אנחנו מבקשים הסבר מנציגי הממשלה, מה אתם רוצים.

חוה ראובני: בישיבה הקודמת, מיום 9 בנובמבר, העלתה היועצת המשפטית של הוועדה שאלה לעניין תקנה 2 באותו תיקון.

חוה ראובני: תקנה 2 דרשה לקבוע איסור על הפעלת מלגזות בלי לקבל הדרכה, לפי תוכנית שאישרו רשות הרישוי והאגף לפיקוח על העבודה במשרד התעשייה, המסחר והתעסוקה.

חוה ראובני: היועצת המשפטית של הוועדה העלתה שאלה כיצד ניתן יהיה – בתוך ארבעה חודשים אמורה להיות תוכנית הכשרה משותפת לשני המשרדים, אמורים מנהלים לעבור את התוכנית הזאת, לקבל היתר ממשרד התחבורה לנהיגת מלגזה, אחרי שהם עברו את ההכשרה, והכל בתוך ארבעה חודשים.

חוה ראובני: סימן שאלה לא מופיע במקור, אבל מהתוכן ברור שזאת שאלה.

שלום שמחון: חבר הכנסת טל, אפשר לאשר את זה?

דוד טל: אני לא בקי בתקנות, אבל אני סומך על היושב ראש.

שלום שמחון: אני סומך על היועצת המשפטית של הוועדה.

דוד טל: ודאי, היועצת המשפטית בראש ובראשונה.

שלום שמחון: מי בעד התיקון?

שלום שמחון: בעד – פה אחד

שלום שמחון: אושר

שלום שמחון: תודה, אישרנו את התיקון.

שלום שמחון: אנחנו עוברים לסעיף הבא, הצעת חוק לתיקון פקודת התעבורה (מס' 64)(רשיונות להפעלת מוניות בקו שירות ולנסיעת שירות), התשס"ה-2004.

שלום שמחון: יש הצעה לסדר של חבר הכנסת טל, בבקשה.

דוד טל: בישיבה הקודמת הוועדה אישרה העלאה של אגרת המספר הירוק מ-157,000 שקלים ל-205,000 שקלים.

דוד טל: דא עקא, סברתי לתומי שברגע שהוועדה אישרה דבר כזה עושים קאט, ומשרד התחבורה לא ישווק יותר רשיונות במחיר הישן, משום שאז אנחנו נותנים פתח לשני דברים שליליים.

דוד טל: קודם כל, זה פתח לספסור.

דוד טל: תאר לעצמך שהיינו אומרים למישהו שיקנה עשרה רשיונות, מכל רשיון כזה אפשר לעשות רווח של 50,000 שקלים – אין כוונה כזאת.

דוד טל: דבר שני – שאני חושב שלשמו העלינו את המחיר – לא רצינו שתהיה אינפלציה במספר הרשיונות בשוק הישראלי.

שלום שמחון: חבר הכנסת טל מציע זה קודם כל לקבל את ההתייחסות של אלכס, ודבר שני, נדמה לי שהוא מתכוון לשאול אם ניתן לפצל את הסעיף הזה בלבד, ולהעלות אותו לקריאה שניה ושלישית.

שלום שמחון: זאת הכוונה?

דוד טל: כמעט, אנסה להבהיר.

דוד טל: אנחנו מנסים למצוא נקודת איזון, גם לעשות סדר בשוק המוניות, שהוא בלגניסטי בצורה בלתי רגילה מחד, ומאידך אנחנו לא רוצים לחנוק את מה שהאנשים האלה מביאים הביתה, וחלק גדול מהם לא מביא הרבה כסף הביתה.

דוד טל: מאז שפרסמנו את זה, אני מעריך הערכה מאוד גסה, שפנו 1,000 לפחות, וזה בדוק בידי.

דוד טל: תאר לעצמך שמשרד התחבורה יאשר את 1,000 הרשיונות הללו, ייכנסו עוד 1,000 אנשים לשוק הזה.

דוד טל: העוגה שממילא לא כל כך גדולה תצטמצם עוד יותר, ואנחנו כורתים את הענף שעליו יושבות הרבה משפחות שמתפרנסות מזה.

דוד טל: אשר על כן, אני רוצה לבקש מאדוני שיפנה למשרד התחבורה, קודם כל לקבל את ההתייחסות.

דוד טל: כמו כן, לקבל החלטה, שמאותו רגע שסיכמנו על הסכום שהעלינו, מ-153,000 שקלים ל-205,000 שקלים, משרד התחבורה לא ישווק עוד רשיונות, אחרת אנחנו עושים לצחוק וללעג את ההחלטה שלנו.

אלכס לנגר: במשרד התחבורה יש לנו עמדה קצת שונה שאומרת שבגלל החשש לספקולציה – וזה עלה בישיבה הקודמת, היושב ראש ביקש מאתנו לבוא עם עמדה לגבי תאריך חלוט, שיהיה ברור מאיזה יום – אנחנו סבורים שיש לקבוע מועד, ולאפשר לכל מי שכן רוצה לרכוש רשיון, ולא לעשות מעין ספקולציה ולנעול את זה באיזה יום מקרי עכשיו בדיון.

שלום שמחון: אתה יכול לנעול את זה ב-1 בינואר.

אלכס לנגר: התאריך הזה כבר עבר.

דוד טל: אפשר 5 בינואר, היום.

אבשלום וילן: הבנתי שמהישיבה הקודמת ועד היום יש רכישה של 1,000 רשיונות.

אלכס לנגר: התעדכנתי בדרך לכאן, בחודש דצמבר הוגשו 276 בקשות מהציבור הרחב, וזה מבטא שבועיים מיום שהיה פרסום בעיתון לגבי הישיבה הקודמת, שהוועדה אישרה את ההעלאה.

דוד טל: הפרסום היה של משרד התחבורה?

אלכס לנגר: לא, אנחנו לא מפרסמים כלום.

אלכס לנגר: אם שואלים אותנו, היינו נותנים טווח זמן של מספר חודשים.

אלכס לנגר: אפשר לקבוע את התאריך של 1 במאי.

חיים עטר: אוי ואבוי לנו, הלך כל ענף המוניות.

חיים עטר: הקבלנים ובעלי הממון קונים את המספרים, לא נהגי המוניות.

אלכס לנגר: העניין של העלאת האגרה ידוע בענף המוניות מזה תקופה ארוכה, וכל מי שרצה וחשב כבר עשה את זה.

דוד טל: אז איך אדוני מסביר את ההתנפלות בשבועיים, שלושה האחרונים, התנפלות שלא הייתה קודם?

דוד טל: ברגע שזה יקרה, ואם תתקבל העמדה של משרד התחבורה, אני מצהיר שאני מושך את ידי מהסכמות – אם היו כאלה הסכמות – בין שר התחבורה לבין חברי הכנסת.

דוד טל: אני מושך את ידי מכל ההסכמות לגבי כל הרפורמה, ולא אצביע עם שר התחבורה, הגם שהוא ידיד מאוד יקר שלי.

דוד טל: אומר לו שבגלל עמדת המשרד הזה לא אתן את ידי לדבר הזה, ואעשה ככל אשר לאל ידי שחברי הכנסת לא ייתנו יד לזה.

שלום שמחון: אנחנו יכולים לעשות מה שהצעתי תוך כדי: לבקש לפצל את הסעיף הזה, ולהעלות אותו לקריאה שניה ושלישית באופן מיידי.

דוד טל: בתנאי שנקבע תאריך.

דוד טל: אני מוכן להעמיד את הנושא לשיפוטה של היועצת המשפטית – אני רוצה למנוע ספסור של הדבר הזה, שאלמלא כן אגיד לבן שלי שיקנה עשרה רשיונות מחר, וזה יהיה דבר לא סביר, תהיה לי תשואה בלתי רגילה של 50,000 שקלים על 150,000 שקלים.

דוד טל: בשום מקום, בשום בנק, בשום עסקה לא מקבלים דבר כזה.

1028: מעלה חבר הכנסת דוד טל סוגיה חשובה מאוד, ולכן חבל שלא העלית את זה בישיבה הקודמת, כי דנו בנושא הזה.

1028: לכן, אולי כדאי שנחליט פה על תאריך תחילה, ואני מציע שנקדיש לזה בסיום הדיון היום כמה דקות של התייעצות, ביחד עם משרד התחבורה, ונביא לפה את ההחלטה.

1028: אדוני היושב ראש, אני יכול בתיאום עם האנשים פה לקבוע את ה-1 בפברואר?

חיים עטר: אדוני היושב ראש וחבר הכנסת בנלולו, אתם לא יודעים כמה בעלי ממון מאז הפרסום מגישים בקשות למספרים.

חיים עטר: יש בן אדם שהגיש עשר בקשות – למה לא להרוויח חצי מיליון שקלים על חשבוננו, על חשבון המדינה?

חיים עטר: מתווכים כבר מוכרים את הזכות הזאת ב-175,000 שקלים היום.

חיים עטר: אתם רוצים להרוס את הענף?

חיים עטר: זה חייב להיפסק.

שלום שמחון: תודה.

שלום שמחון: חבר הכנסת וילן, בבקשה.

אבשלום וילן: הנושא הזה עלה בהרחבה בישיבה הקודמת, ומר לנגר הסביר שהמחיר עולה כחלק מהרפורמה בהגבלת מספר המוניות.

אבשלום וילן: קורים פה שני דברים.

אבשלום וילן: אחרי הישיבה סיפרו לי מה שהולך, אבל חבר הכנסת טל צודק רק חלקית, כי יקרו פה שני תהליכים.

אבשלום וילן: נניח שאלף אנשים, לדוגמה, ירכשו מספרים - - -

קריאות: הגישו כבר.

אבשלום וילן: נמסר לנו פה מספר של 276 בקשות.

לאה ורון: באיזו עלות כרוכה הבקשה לרשיון?

אלכס לנגר: 600 שקלים.

אבשלום וילן: נניח שעוד אלף רשיונות מונית ייכנסו לשוק, מיד המחירים ירדו, יהיה מצב שאותם אלה שייכנסו גם ייפלטו.

אבשלום וילן: אם זה בעלי ממון שמוכנים להמר – ייפלטו.

אבשלום וילן: אלה חוקי הכלכלה.

שלום שמחון: אני מאוד מבקש שתהיו בשקט.

אבשלום וילן: אני מציע לך לקבל יום קובע כדי לעצור את זה, כי לרפורמה היה היגיון.

אבשלום וילן: ה-1 בפברואר הוא מאוד בעייתי, כי זה יותר מידיי זמן.

אבשלום וילן: היום יום שלישי, עד שזה יתפרסם, ביום שישי או יום ראשון – חמישה ימים מהיום – צריך לסגור את זה.

דוד חי אורי: בעניין קניית המספר היה בג"ץ של רון מנחם, שאף אחד פה לא מזכיר אותו, והשופטת ביניש שבע שנים המתינה ולא נתנה החלטה בגלל שהייתה בעיה.

דוד חי אורי: בסופו של דבר נתנה החלטה שמשרד התחבורה יתחייב שכל תקופה הוא מוריד את המחיר.

דוד חי אורי: לא נראה לי להעלות את המחיר ל-205,000 שקלים, כי ב-153,000 שקלים לא קנו רשיונות, והשוק ירד.

דוד חי אורי: אפילו מכרו במשרד התחבורה לאלה שביקשו, ב-120,000 שקלים – זה המחיר שבו אני קניתי.

דוד חי אורי: אז למה להעלות את זה ל-205,000 שקלים, בשביל העשירים?

דוד חי אורי: לא, פה יש אנשים אינטרסנטים.

דוד חי אורי: תאמרו את האמת, לא צריך.

דוד חי אורי: צריך להשאיר את המחיר כמות שהוא, השוק מדבר בעד עצמו.

שלום שמחון: אתה אומר שלא צריך את החוק.

דוד חי אורי: לא צריך, השופטת ביניש המתינה שבע שנים.

דוד חי אורי: אני יכול להביא לכם את העתירה הזאת.

דוד חי אורי: יושבת פה יועצת משפטית, היא יכולה להגיד לכם.

שלום שמחון: סליחה, אני מבקש לשבת.

שלום שמחון: חבר הכנסת בנלולו, בבקשה.

1028: קודם כל, אני רוצה לברך אותך, אדוני היושב ראש, בשם חברי הוועדה על הפרס שקיבלת אתמול.

1028: כל הכבוד ויישר כוח.

1028: אני מקווה שבפעם הבאה יהיה לך פרס גם כשר.

1028: לעניין, אין שום התנגדות מצד משרד התחבורה, אז בואו נקבל החלטה שמאישור קבלת החוק על הרפורמה הכל נכנס לפעילות.

1028: דנו בנושא הזה לפני שבועיים, אם אנחנו רוצים להיתקע בסעיף הזה – בבקשה.

1028: אם לא, יש לי רעיון אחר.

1028: אני מבקש לדון על כל החוק, נסיים את כל הדיון, ובסוף נקדיש לזה עוד כמה דקות.

דוד טל: לא, מפני שהעמדה שלי תשתנה אם אדע שהדבר הזה לא בא לכלל סיום, כפי שאני סבור שצריך להיות.

דוד טל: אני אתך לגבי הרפורמה, אבל מלפני שלושה שבועות לעשות כך - - -

1028: למה לא מלפני חצי שנה?

אבשלום וילן: בישיבה הקודמת, שאני ניהלתי, נאמר במפורש שיש קבוצה שמנסה להשתלט על השוק.

אבשלום וילן: לא הסתירו את זה.

אבשלום וילן: אז אם צריך להבטיח תחרות הוגנת, יש לקבוע יום קובע.

1028: אז בואו ניתקע פה, וזה הכל.

שלום שמחון: מר לנגר, למה אתה צריך את הסעיף של המחיר פה?

שלום שמחון: כתוב בסעיף 2: "בסעיף קטן (א)(1), במקום 185 אלף שקלים חדשים" יבוא "205 אלף שקלים חדשים";" למה אני צריך את זה בכלל?

אלכס לנגר: עשינו פה מעין איזון אינטרסים.

אלכס לנגר: בענף המוניות יש אינטרסים להרבה כיוונים, ואחד האינטרסים, בעיקר של מוניות הספיישל, שיהיו פחות מתחרים בענף, לכן רצינו להעביר סף כלכלי.

דוד טל: אין ספק שהמחיר בא לגרום לאיזשהו איזון בין כל יתר הסעיפים האחרים.

דוד טל: הייתה מעין עסקת חבילה בין משרד התחבורה לבין מספר חברי כנסת - - -

גילה גמליאל: חבר הכנסת שמחון, ב-7 בדצמבר הוחלט שממשיכים מאיפה שהפסקנו.

שלום שמחון: אני רוצה להבין, יש פה שאלה בסיסית.

דוד טל: בכלל כל האינטרסים השונים – וצודקים מי שאומרים שיש אינטרסים שונים למוניות, למשרד התחבורה, למדינה – סברנו שזה יגרום לאיזון בין המכות שיקבלו נהגי המוניות מחד, אבל נסדיר את ענף המוניות, ובין זה שיעלו את המחיר של המספר הירוק, כדי שיהיה יותר קשה להיכנס לענף, כדי להבטיח עד כמה שאפשר שיתפרנסו בכבוד.

דוד טל: זה חלק מכל האיזונים.

דוד טל: אם אתה מוציא את זה, אתה משאיר את משרד התחבורה עם כל תאוותם בידם, ואתה מפקיר את נהגי המוניות.

גילה גמליאל: חבר הכנסת טל, היית בישיבה הקודמת?

דוד טל: הייתי בתחילת הישיבה, אבל ראיתי שהיו פה יותר מדי נציגים אז עזבתי.

גילה גמליאל: בתום הישיבה נאמר על ידי היושב ראש שאנחנו מפסיקים את הדיון, אבל נתחיל את הישיבה הבאה מהנקודה בה היינו.

גילה גמליאל: אז עכשיו כל הצעה לסדר נחזור לאחור?

שלום שמחון: הייתה פה הצעה לסדר של חבר הכנסת טל - - -

1028: אדוני היושב ראש, יש לי גם הצעה לסדר לסעיף 2 שאושר – גם אותו נפתח לדיון?

דוד טל: ההבדל בין ההצעה לסדר שלי לבין הצעתו של חבר הכנסת בנלולו הוא שמהרגע שזה קרה נוצר איזשהו סחף, הידרדרות.

1028: אתה יכול להביא מספרים?

1028: אולי אלכס יכול לתת לנו מספרים.

1028: אם זה 10,000 נעצור את הכל.

דוד טל: אני יכול להביא מספרים, זה לא 10,000 אבל מאז הגיעו כ-1,000 בקשות של אנשים ועוד היד נטויה, יכול להיות שנגיע ליותר מ-1,000 בקשות.

דוד טל: אני מוכן לצאת לקראתך, נסכם שנאשר רק את ה-300 או 250 הבקשות הראשונות ותו לא.

שלום שמחון: שאול מרידור, למה צריך פה מחירים?

שלום שמחון: ממתי אתם מסכימים לקבוע מחירים בהצעת חוק?

שאול מרידור: המחיר נקבע בשנת 98' עם הפחתה קבועה.

שאול מרידור: במסגרת הרפורמה בחוק, שמביאה מצד אחד תיקון לענף מוניות השירות ומצד שני כנראה, לפי הערכות של אנשי המקצוע, יש מעבר מענף השירות לענף הספיישל, אנחנו צריכים לייצר איזשהו בלם בצד השני.

שאול מרידור: היות והענף הזה מסודר והמחירים שלו מפוקחים, אנחנו צריכים ליצור גם בלם בצד המחיר.

שאול מרידור: היות והמחירים מפוקחים הוא לא יכול מחר בבוקר לעשות אחרת ממה שאני אומר לו.

שאול מרידור: לכן, המחיר של 205,000 מורכב משניים: אחד, מעדכון מדד, כמו כל התחבורה הציבורית שהיא צמודת מדד, והשני הוא איזשהו איזון בכך שאנחנו צופים שהרבה מאוד מוניות יעברו מענף השירות לענף הספיישל.

שלום שמחון: מה אתה אומר על הטענה שעלתה פה, שבטווח של הימים האלה יש הזמנה סיטונית של מספרים, שגורמת לזה שמי שמקבל היום מספר מוכר אותו בעוד חודש.

שלום שמחון: אם הטענה של חבר הכנסת טל היא נכונה, אז יש לך כבר הפסד של 50 מיליון שקלים.

שאול מרידור: אני חושב שצריך לשים איזשהו תאריך תחולה, משרד התחבורה הציע את ה-1 במאי.

שאול מרידור: אני לא חושב שהתאריך הוא כל כך חשוב, כל עוד הוא מפה וקדימה.

שאול מרידור: בסופו של דבר האנשים שקונים היום רשיון, נניח שקנו היום 2,000 רשיונות במחיר של 153,000.

שאול מרידור: בשביל להפעיל את הרשיון הזה צריך שזה יהיה להם כדאי, אחרת הם לא יפעילו אותו.

שאול מרידור: אם הם ירצו למכור את הרשיון הזה למישהו אחר, אם השוק יהיה רווי, אף אחד לא יקנה את זה ב-153,000 שקלים, כי זה כבר לא יהיה שווה.

שאול מרידור: זה שוק, יש היצע וביקוש.

שאול מרידור: אנחנו צופים שהביקוש למוניות יישאר כמו שהוא, הוא יעלה וירד.

דוד טל: אז למה לך להעלות את זה ל-205,000 שקלים?

דוד טל: תשאיר את זה ב-150,000 ותן לכוחות השוק לפעול.

דוד טל: יהיה ביקוש – יעלה המחיר, לא יהיה ביקוש – ירד המחיר.

שאול מרידור: כי עשיתי באותה הצעת חוק גם דבר אחר, שסגר את ענף מוניות השירות, והוא גורם לזה שעם הזמן יותר ויותר מוניות יעברו מענף השירות לענף הספיישל.

יונה אהרון: למה?

יונה אהרון: אתה רוצה למוטט אותם?

יונה אהרון: ש"אגד" יתפרנס?

שלום שמחון: חבר הכנסת בנלולו, אתם מפריעים סתם.

שלום שמחון: אפשר לגמור את זה בשתי דקות.

1028: אתה לא יכול לגמור את זה בשתי דקות, כי עוד רגע מישהו יעלה הצעה לסדר על סעיף 2, ונחזור חזרה על כל הדיון.

1028: אדוני היושב ראש, פתח את הפרוטוקול, בסיום הישיבה הקודמת אמרתי שאנחנו לא חוזרים חזרה לאף סעיף.

1028: אישרנו, הצבענו, הכל בסדר.

1028: העלה פה סוגיה, בואו ניתן תאריך, נצביע עליו ונגמר הסיפור.

1028: בואו נתקדם.

1028: אנחנו יכולים לעשות פה פיליבסטר כמה שאתה רוצה.

שאול מרידור: אענה לחבר הכנסת טל.

שאול מרידור: בקווים שהם עתירי נוסעים, כמו חלק מהקווים שהם קווי שירות, מבחינה כלכלית למשק הדבר הנכון והחסכוני ביותר הוא אוטובוסים, שיש להם קיבולת נוסעים יותר גבוהה, זה ברור.

שאול מרידור: יחד עם זאת, יש מציאות אחרת.

שאול מרידור: אנחנו לא באים להגיד שאנחנו הופכים עולמות, ואנחנו הורסים לחלוטין את המציאות שקיימת והולכים למקום אחר.

שאול מרידור: אנחנו עושים רפורמה שהיא הרבה יותר שקולה, שמתחשבת גם באינטרסים וגם במצב קיים בשוק.

שאול מרידור: אבל הרפורמה הזאת כנראה תעביר מוניות, בטח במהלך של זמן, מענף השירות לענף הספיישל.

שאול מרידור: אני לא רוצה ליצור מצב שמצד אחד אני מפקח על המחיר, ומצד שני אני בידיי גורם להצפה של השוק.

שאול מרידור: אתן לכוחות השוק לפעול, הם יודעים לעשות את זה הכי טוב.

שאול מרידור: לכן, אני שם איזושהי הגנה, וההגנה הזאת היא בדמות המחיר הזה, כדי לא לאפשר מצב כזה.

שאול מרידור: אין לי כוונה לפגוע באף אחד, אני רוצה שהשוק יקבע, אבל אם מצד אחד אני מכניס מוניות, אני לא רוצה מצד שני להוריד את ההגנה.

שלום שמחון: אתה יוצר פה שוק שחור של מספרים.

שאול מרידור: אני לא חושב.

שמעון סגל: הוא מעלה את דמי השכירות אדוני.

שמעון סגל: חייל שמשתחרר היום, ומשלם היום 200 דולר לחודש כדי לעבוד כנהג מונית, ישלם עכשיו 300 דולר.

שמעון סגל: זאת האמת.

שמעון סגל: 90% מהמוניות מופעלות על ידי שכירים.

שמעון סגל: זה לא ענייני, אני לא מתעסק בזה - זו לא ועדת כלכלה זו ועדת בדיחה ורגולציה.

1028: מה זה ועדת הכלכלה היא בדיחה?

1028: אתה מבין לאן אתה מוביל, אדוני היושב ראש?

1028: אחד כזה, צריך להוציא אותו החוצה.

1028: מה אני פה, חייל שלו?

1028: תצא החוצה, אל תדבר אליי ככה, אני לא בדיחה שלך.

שלום שמחון: סליחה, אני לא מסכים להתנהלות הזאת.

יהודה מתנה: ארבע שנים אנחנו יושבים פה, ומי כמוך יודע איזה בלגן במשך ארבע שנים.

יהודה מתנה: אנחנו נהגי מוניות לא אינטרסנטים, באנו לעבוד.

יהודה מתנה: אם רוצים להעלות שיעלו, לא רוצים להעלות – שישאירו את זה ב-153,000 שקלים.

יהודה מתנה: כל הארגונים, כולנו נפגשנו פה עשרות פעמים.

יהודה מתנה: צריך להעביר את זה, לגמור את הסיפור.

יהודה מתנה: אי אפשר לחזור על זה ולחזור, אי אפשר יותר, נמאס לנו כבר מהדברים האלה.

יהודה מתנה: אנחנו רק אוכלים אותה, רוצים שהרפורמה הזאת תעבור.

יהודה מתנה: ארבע שנים יושבים פה וטוחנים מים, כמה אפשר עוד לחזור.

יהודה מתנה: תעבירו את זה וגמרנו.

לאה ורון: הצעת החוק עברה לוועדת הכלכלה לפני שבועיים וחצי.

לאה ורון: ועדת הכלכלה לא טחנה ארבע שנים מים.

3259: אני רוצה להתנצל בשם עורכי הדין על מה שחברי אמר על חברי הכנסת.

3259: אני לא מסכים להתבטאות הזאת.

דוד טל: אם יש לו כבוד, שיקום ויתנצל בצורה מפורשת.

דוד טל: זה לא מקובל, בבית משפט הוא לא היה אומר דבר כזה, היה מתייחס לשופט כאל "כבודו".

דוד טל: אנחנו לא שופטים, אנחנו הרבה מתחת, אבל הוא לא יכול לדרוס את הכבוד של חברי הכנסת.

שמעון סגל: אני מתנצל אם ההערה שלי נשמעה לא נכון, ומבקש סליחה מכל חברי הכנסת.

שמעון סגל: יש לי כבוד רב – אמרתי את זה בישיבה הקודמת – ל-120 חברי הכנסת שנבחרו.

גילה גמליאל: סליחה, בואו נתקדם, אין לנו זמן.

שמעון סגל: אמרתי שחבר הכנסת וילן צודק, ועדת הכלכלה לא צריכה להתערב בחוקי הכלכלה.

שמעון סגל: כלומר, אם היו מביאים עכשיו חוק לגבי מחירי - - -

שלום שמחון: תודה רבה.

שלום שמחון: חבר הכנסת בנלולו, בבקשה.

1028: אדוני היושב ראש, אני מבקש להביא להצבעה את הצעתי בקשר לסעיף 2.

1028: התחילה שלו תהיה ה-15 בינואר, זה בדיוק יום או יומיים אחרי קבלת החוק.

1028: אני מבקש מחבר הכנסת דוד טל לקבל את הצעתי.

1028: תביא את זה להצבעה, אני מבקש שזה יהיה פה אחד, ובואו נצא לדרך.

שלום שמחון: חבר הכנסת טל, אתה רוצה לפצל?

דוד טל: אם נפצל, זה מוריד את הכוח מהסעיף.

אלכס לנגר: הסכום מתייחס, לא חשוב מאיזה יום, למי שהגיש בקשה ביום הזה.

אלכס לנגר: יש פער בין הגשת הבקשה - - -

שלום שמחון: אני כבר אומר שה-15 בינואר הוא לא ריאלי, כיוון שהחוק הזה צריך לעבור בקריאה שניה ושלישית, הוא צריך להיות מפורסם ברשומות.

שלום שמחון: יש פה איזשהו תהליך של זמן, וזה סתם לתת תאריך שהוא לא רלוונטי.

1028: אבל יהיו בקשות מה-15 בינואר?

שלום שמחון: נשאל את משרד המשפטים.

נוגה רובינשטיין: השאלה היא מתי זה יוצא מכאן.

נוגה רובינשטיין: בדרך כלל כמה ימים אחרי שזה יוצא מכאן, אחרי עבודת הנסחות כאן, זה מתפרסם ברשומות.

נוגה רובינשטיין: בהנחה שאין לחץ גדול ברשומות זה עניין של כמה ימים, אבל גם המחלקה המשפטית של הכנסת צריכה לעשות עבודת ניסוח על החוק הזה, אני מניחה שגם זה ייקח כמה ימים.

אתי בנדלר: אם אני מבינה נכון את הצעתו של חבר הכנסת בנלולו, תחילתו של סעיף 2 (1) ו-(2) היא על בקשות שהוגשו לאחר ה-15 בינואר, בלי קשר לשאלה מתי החוק יתקבל בסופו של דבר, ומתי הוא יפורסם ברשומות.

גילה גמליאל: בסדר גמור, מצוין.

1028: זאת ההצעה, בדיוק.

שלום שמחון: בסדר.

שלום שמחון: מי בעד?

שלום שמחון: מי נגד?

שלום שמחון: בעד – פה אחד נגד – אין אושר

נוגה רובינשטיין: אבל מה יהיה אם החוק לא יתקבל?

אתי בנדלר: אם החוק לא יתקבל אז הוא לא נכנס לתוקף.

נוגה רובינשטיין: ב-16 בינואר 2005, אם החוק לא יתקבל לפי איזה מחיר הוא מקבל את הרשיון?

אתי בנדלר: לפי המחיר שיהיה בחוק.

חוה ראובני: מה שהוא מציע כאן זה רטרואקטיבי.

אתי בנדלר: צודקת עורכת הדין רובינשטיין, צריכים להגדיר.

אתי בנדלר: הסעיף הזה ייכלל בחוק – זאת הבהרה שצריכה להיות חלק מהחלטת הוועדה – בתנאי שהחוק יתקבל לכל המאוחר, נניח, עד סוף פברואר.

אתי בנדלר: האם הוועדה מוכנה לקבל את ההבהרה הזאת?

1028: זה מקובל.

דוד טל: אדוני היושב ראש, הוועדה רשמה לפניה את דבריו של מר לנגר, שהגישו עד היום הזה רק כ-240 בקשות.

שלום שמחון: אני מבקש לקרוא לסדרן.

שלום שמחון: אתם מגזימים, מי שלא מסוגל לשבת שייצא החוצה.

שלום שמחון: אפשר לחזור על הסיכום?

אתי בנדלר: תחילתו של סעיף 2(1) ו-(2) בהצעת החוק הזאת יהיה על בקשות שהוגשו החל ב-15 בינואר 2005 ואילך, וסעיף התחילה ייכלל בחוק רק בתנאי שהחוק יונח ויתקבל בכנסת עד סוף פברואר 2005.

שלום שמחון: ואם לא?

אתי בנדלר: אז לא יהיה סעיף כזה.

דוד טל: אז יש את החוק הקודם.

נוגה רובינשטיין: אז אין ודאות.

אתי בנדלר: אם אצליח להניח את החוק עד ה-10 בפברואר, והוא יונח לקריאה שניה ושלישית על שולחן הכנסת, הסעיף הזה ייכלל בו, ואם לא הוא לא ייכלל בו.

אתי בנדלר: סעיף 2 ייכלל בלי סעיף תחילה כמוצע.

אתי בנדלר: זאת הנחייה של הוועדה בשבילי.

צ'רלי ביטון: אפשר להגביל את כמות הבקשות שבן אדם אחד יכול להגיש?

1028: אדוני היושב ראש, יש לנו מספר סעיפים שמדברים על אגרות ותשלומים.

1028: אני מציע שזה יהיה באופן יחסי מתחילת קבלת החוק.

אתי בנדלר: תציע בכל סעיף.

שלום שמחון: אני מציע להתקדם, סעיף 14ח.

שלמה קדם: אני מציע לגנוז את החוק הזה.

שלמה קדם: החוק הזה לידתו בחטא, אסור לו שהוא ייצא, ואני מוכן לפרט בכמה דקות.

גילה גמליאל: מה זה קשור עכשיו?

שלמה קדם: זה קשור, כי אני מציע לגנוז את כל החוק.

שלום שמחון: תודה רבה.

שלום שמחון: גברת ראובני, בבקשה.

שלום שמחון: מר קדם, אתן לך לדבר בהמשך.

שלמה קדם: מתי?

שלמה קדם: אני רוצה להגיד כמה מילים.

שלום שמחון: מר קדם, אני מבקש ממך לאפשר לי להמשיך את הישיבה.

שלום שמחון: סעיף 14ח.

חוה ראובני: "14ח (א) לא יפעיל אדם קו שירות למוניות אלא אם כן נתן המפקח על התעבורה רשיון לכך לפי סעיף זה (בסימן זה – רשיון קו שירות), בהתאם לתנאי הרשיון ובאמצעות מוניות שניתן עליהן רשיון לנסיעת שירות בלבד".

חוה ראובני: אולי כדאי לפצל את הסעיף הזה לסעיפי משנה, כי סעיף 14ח הוא שלושה עמודים.

שלום שמחון: מי בעד סעיף 14ח(א)?

שלום שמחון: הצבעה בעד – פה אחד נגד – אין אושר

שלום שמחון: תודה, סעיף 14ח(א) אושר.

חוה ראובני: "(ב) המפקח על התעבורה רשאי לתת רישיון קו שירות לפי סעיף זה, למי שהגיש בקשה בתקופה האמורה בסעיף 14יז והתקיימו לגביו כל אלה:

חוה ראובני: (א) היה עליהן, ערב המועד הקובע, רשיון תקף לנסיעת שירות, שניתן לפי הוראות פקודה זו כנוסחה ערב המועד הקובע; (ב) הן אינן מנויות ברשיון קו שירות שניתן לתאגיד שאינו המבקש, או בבקשה לרשיון קו שירות שהוגשה על ידי מבקש אחר לפי הוראות סימן זה; (ג) התאגיד המבקש הגיש לגביהן בקשה לרשיון לנסיעת שירות לפי סימן זה, ומי שיינתן לו הרשיון לנסיעת שירות הפקיד ערבות בנקאית עצמאית בסכום שלא יפחת, בכל עת, מ-7,000 שקלים חדשים, להבטחת קיום תנאי הרשיון לנסיעת שירות;

שלום שמחון: יש לי כמה שאלות.

שלום שמחון: בסעיף (ב), המפקח רשאי לאשר בקשה לרשיון קו שירות רק למי שהגיש את הבקשה בתקופה האמורה?

שלום שמחון: אני רוצה לדעת מה קורה בחצי השנה הראשונה.

שלום שמחון: בסעיף (7), למה זה "בסמוך"?

חוה ראובני: התקופה האמורה היא אותם שישה חודשים בהם אנחנו אוספים את הבקשות, ממיינים אותן ומקצים קווים.

חוה ראובני: לגבי מקום חנייה בסמוך - - -

אתי בנדלר: תסבירי את זה הלאה.

אתי בנדלר: מגבילים כאן אפשרות להגשת בקשות לקווי שירות לחצי השנה הראשונה בלבד, וזאת עד שנת 2008.

שלום שמחון: המשמעות של העניין היא שבאשדוד או בבאר-שבע נבנית עכשיו שכונה חדשה.

שלום שמחון: פותחים אותה, נגיד, בעוד שנה.

שלום שמחון: אף אחד לא יקבל שם קו שירות?

שלום שמחון: השכונה הזאת תהיה מנותקת?

חוה ראובני: אפשר יהיה לשנות - - -

שלום שמחון: איפה כתוב שאפשר לשנות?

חוה ראובני: עד כמה שזה שינוי טכני בפרטים יכול להיות שיהיה שינוי.

אתי בנדלר: לא יהיו קווים, אסור יהיה לפתוח קווי שירות.

אתי בנדלר: יינתן אישור לקווי שירות חצי שנה ממועד קבלת החוק עד סוף 2008.

שלום שמחון: זה לא נאמר כאן.

נוגה רובינשטיין: צריך לעשות אבחנה בין החלק בו מוגבל מספר קווי השירות לבין המיקומים שבו הם יהיו – זה ההסבר שקיבלנו.

נוגה רובינשטיין: יכול להיות שצריך להבהיר את זה בהצעת החוק יותר טוב.

נוגה רובינשטיין: משרד התחבורה מבקש שיהיה מספר מוגבל, ולכן קובע את זה לחצי השנה הראשונה.

נוגה רובינשטיין: לדעתי, זה לא חייב להיות דווקא חצי השנה הראשונה, אבל זאת הגישה בה הם נוקטים.

נוגה רובינשטיין: לאחר אותה חצי שנה, אם ירצו שקו שירות מסוים יפעל במקום באשדוד – ירושלים בבאר-שבע, הם יוכלו לאשר את השינוי הזה.

אתי בנדלר: זאת אומרת, יבטלו קו אחד - - -

יונה אהרון: ייקחו קווים מבן אדם שעבד 40, 50 שנה.

אלכס לנגר: הסברנו את המדיניות של בקשת קווי שירות.

אלכס לנגר: אנחנו מדברים על חוק, שעניינו בתקופה קצובה בזמן - - -

לאה ורון: לפחות עד 2008.

אבשלום וילן: זה הרבה זמן.

אלכס לנגר: הוא מוגבל בזמן.

אלכס לנגר: אחד הרציונלים של שינוי התנאים של שירות המוניות זה לדמות אותם במידה רבה למפעילי תחבורה ציבורית בקווי שירות אחרים באוטובוסים.

שלום שמחון: אפשר לרשום: המפקח על התעבורה רשאי לתת רשיון קו שירות לפי סעיף זה למי שהגיש בקשה, ולמחוק את כל מה שבא אחרי זה.

שמעון סגל: הוא קבע את השישה חודשים מראש.

שמעון סגל: זה חוק לנגנטל, קבע לנגנטל – אני מפנה אתכם לסוף – שהמועד הקובע כבר עבר.

שמעון סגל: הוא לא מפרסם את הרשימה.

שמעון סגל: זאת רשימה סודית, שרשימת שינדלר על ידה היא קודש, הוא לא - - -

קריאות: לא - - -

שלום שמחון: אדוני, אני אוציא אותך, תדבר לעניין.

שלום שמחון: את מי אתה מייצג?

שמעון סגל: 31 קווי מוניות.

שלום שמחון: תודה, שב, אני לא רוצה להמשיך לשמוע אותך.

גילה גמליאל: אדוני היושב ראש, אני מבקשת שהוא ייצא החוצה.

גילה גמליאל: זה לא הגיוני שהוא יפריע למהלך הישיבה.

שלום שמחון: עורך הדין כהן, בבקשה.

3259: אני מייצג 12 תאגידי מוניות מוסדרים.

3259: הרפורמה הזאת נועדה להסדיר את ענף השירות, כאשר ההסדרה הבעייתית ביותר זה דווקא קווי השירות הלא מוסדרים.

3259: בעיקר לצורך הקווים הלא מוסדרים נוצרה הרפורמה הזאת.

3259: הרקע הכללי לכך שישנם קווי שירות לא מוסדרים זה שהייתה מדיניות של משרד התחבורה, שאמרה באופן מפורש וגלוי, החל מ-1994, שהתנאי לקבלת רשיון שירות זה פעילות קודמת של התאגיד בצורה לא מוסדרת.

3259: המדיניות הזאת עברה גלגולים שונים.

3259: ב-99' היא בוטלה, ובשנת 2002, כשהיה שר התחבורה אפרים סנה, הייתה רפורמה שאמרה אותו דבר, רק קיצרה את התקופה.

שלום שמחון: אפרים סנה היה שר התחבורה ב-2001.

3259: באוקטובר 2002 הייתה רפורמה שהוא הביא, שדומה לרפורמה הזאת.

3259: אחר כך השר איווט ליברמן הביא את הרפורמה שלו באפריל 2004, והגלגול שלה זה החוק היום.

אליעזר כהן: אני מתפלא שאחרי כל כך הרבה רפורמות המוניות עוד נוסעות.

שלום שמחון: מה שהיה מונח בתקופה של ליברמן זה לא החוק.

שלום שמחון: מה שהיה מונח פה זה התקנות, החוק הזה עבר פעם ראשונה ממש לפני מספר שבועות.

לאה ורון: הוא עבר במליאת הכנסת ב-29 בנובמבר 2004.

שלמה קדם: וכבר נדון פה פעמיים.

שלמה קדם: מה קרה?

שלמה קדם: מה בוער?

3259: מה שהתחיל באפרים סנה התגלגל בנוסח שונה על ידי איווט ליברמן, והגיע החוק היום, שדנה באותם נושאים.

3259: צריך להסדיר את האפשרות של קווי השירות הלא מוסדרים לקבל את הרשיון, כי הם פעלו והסתמכו על הגלגולים של המדיניות.

3259: לזה גם מר לנגר מסכים, לכן הבקשות לרשיון לקווי שירות הם לפי תאריך קודם, וזאת הסיבה שגם נעשה תאריך קודם, לשישה חודשים.

3259: בישיבה הקודמת אמרתי שהמונח "רשאי" נתון לפרשנות, ונתבקשתי על ידי הוועדה להכין נוסח בכתב, שלחתי את הנוסח בכתב.

3259: צריך שיהיה ברור שתאגידי השירות הלא מוסדרים, שנסעו במשך תקופה ארוכה והסתמכו על המדיניות, תהיה להם הזכות לקבל את הרשיון עם הרפורמה, ובתנאי שהם יגישו את הבקשה לרשיון לפחות שישה חודשים - - -

שלמה קדם: אני רוצה להגיד משהו.

שלום שמחון: אני לא מתכוון לאפשר לך לנהל את הוועדה במקומי.

שלום שמחון: כשאתן לך את רשות הדיבור תדבר.

3259: החוק הזה נועד לפתור את הבעיה של הלא מוסדרים, ואי אפשר עקב שינוי קטן פתאום להפוך את הקערה על פיה.

3259: לכן, חייבים להסדיר את הפקודה הזאת.

שלום שמחון: בסעיף (ב) מופיע: "המפקח על התעבורה" – לא "רשאי לתת" – "ייתן רשיון קו שירות לפי סעיף זה למי שהגיש בקשה".

שמעון סגל: "שיגיש", למה "הגיש"?

קריאות: לא נכון.

שלום שמחון: אני אסגור את הישיבה, אני אומר לכם, אי אפשר להמשיך ככה.

1028: אתה נותן לך ככה לדבר אליך?

1028: תוציא אותו.

שלום שמחון: אני מבקש להוציא אותו.

שלום שמחון: תחכה בחוץ רבע שעה, אחר כך תוכל לחזור.

חיים עטר: העתיד שלנו נמצא פה, ואנשים אחרים מדברים.

חיים עטר: זה לא יתכן הדבר הזה.

שלום שמחון: אם היה לכם ארגון אחד, כמו שהציע חבר הכנסת טל, אז היה בן אדם אחד שמדבר.

שלום שמחון: אבל יש אלף ארגונים.

שלום שמחון: "המפקח על התעבורה רשאי לתת רשיון קו שירות לפי סעיף זה, למי שהגיש בקשה והתקיימו לגביו כל אלה:" אנחנו מוחקים את "התקופה האמורה" מסעיף 14(ב) ועוברים לסעיף 14יז.

שלום שמחון: בבקשה לקרוא אותו.

חוה ראובני: "התקופה להגשת בקשה לרשיון קו שירות 14יז.

חוה ראובני: בקשה לקבלת רשיון קו שירות לפי סימן זה תוגש למפקח על התעבורה, עד תום שישה חודשים מהמועד הקובע.

חוה ראובני: " המועד הקובע הוגדר כמועד שבו תתפרסם רשימת המסלולים.

אתי בנדלר: שיסבירו מדוע הם רוצים שישה חודשים.

דוד טל: אני לא מבין למה קפצנו ל-יז.

אתי בנדלר: היושב ראש הציע למחוק את המילים, אבל כדי להבין את המשמעות קראנו את הסעיף.

אלכס לנגר: אנחנו מדברים על הסדרה של פעילות שקיימת כבר בשנים האחרונות.

אלכס לנגר: אנחנו לא מדברים על פתיחת מסלול עתידי, שבו נמשיך לקבל בקשות בשנים הבאות מכל מי שידרוש.

אלכס לנגר: אנחנו נותנים עכשיו הזדמנות לכל מי שפועל בענף, ואין לו רשיון, להגיש עכשיו בקשה ולהסדיר את זה.

אלכס לנגר: קובעים פה את התנאים של התאגיד שיפעל בהסדרה הזאת.

שלום שמחון: ההסברים שלכם קלושים.

דוד טל: אולי אם תפרט מהם התנאים נבין, ואפשר יהיה לקבל מה שאתה אומר.

דוד טל: מר לנגר, אתה בקי בנושא הזה, אנחנו לא בקיאים.

דוד טל: אם לא אבין לא אוכל להצביע.

שלום שמחון: יכול להיות שיש לכם פה דברים נסתרים שאנחנו לא יודעים אותם.

שלום שמחון: תגידו אותם באופן גלוי וגמרנו.

שלום שמחון: גברת רקפת טיבי תסביר לנו.

שלום שמחון: אמרו לי שילדת לפני שבועיים, מזל טוב.

רקפת טיבי: מבחינת המסלולים, המפקח על התעבורה רשאי לתת להם רשיון, זה נבנה משני שיקולים.

רקפת טיבי: שיקול אחד היה השיקול של היועץ המשפטי, מני מזוז, שהתווה את המדיניות ששיקול של פעילות בשטח אינו שיקול למתן רשיון, ושממשלת ישראל אינה יכולה לעמוד מאחורי הצעת חוק, שמלבינה פעילות לא חוקית.

רקפת טיבי: זאת הנחיה שקיבלנו, בשונה ממצב קודם.

רקפת טיבי: דיבר עורך הדין כהן על החלטת הממשלה של השר סנה, זאת הייתה ההתנגדות העיקרית של היועץ המשפטי לממשלה.

שלום שמחון: אתם מנסים לחסום פה את הפעילות הפירטית?

רקפת טיבי: קיבלנו הנחיה להתייחס אך ורק לבקשות, ולא לפעילות בשטח.

רקפת טיבי: אבל רוב רובם של אלה שפועלים היום בשטח הגישו בקשות, אנחנו מתייחסים אך ורק לבקשות.

רקפת טיבי: היה צריך להגביל את הבקשות.

רקפת טיבי: עד 1999 הייתה מדיניות הקודמת, אנשים קיבלו על סמך פעילות קודמת.

רקפת טיבי: מ-1999 יש לנו מדיניות חדשות, הוגשו בקשות, ובוחנים על פיה.

שלום שמחון: הבנתי, אני רק רוצה להבין מה יקרה עם קווי שירות חדשים שיצטרכו לתת, שלא הוגשו בתקופה האמורה.

רקפת טיבי: אשתמש בדוגמה שנתת, שכונה חדשה נפתחת באשדוד.

רקפת טיבי: בהנחה שהצעת החוק מאושרת, ובאשדוד ניתנים רשיונות לקווי שירות במוניות בארבעת המסלולים שקיימים היום בעיר.

רקפת טיבי: אנחנו מתייחסים לתוספת הזאת בתור שינוי תפעולי, לא בתור קו חדש.

שלום שמחון: ממה שאת אומרת עכשיו אני מבין שיהיה אפשר להגיע לשכונה החדשה הזאת - - -

רקפת טיבי: באותו קו שנסע לשכונות הישנות, ויעשה סיבוב גם לשכונה החדשה.

יונה אהרון: למה שרק הוא יאכל הכל?

דוד טל: זו פגיעה ברמת השירות לצרכן.

דוד טל: צרכן שהיה צריך לנסוע בקו של קילומטר, צריך לעבור עכשיו חמישה קילומטרים.

רקפת טיבי: כמו קווי תחבורה ציבוריים אחרים, אם יש שכונה נוספת שאנחנו נותנים לה שירות, אנחנו לא מוציאים מכרז על איזשהו פיפס קטן של מסלול קטן, ומכניסים שני מפעילים שיתחרו מלחמת חרמה על צירים מקבילים, כאשר השירות יכול להיוותר בידי המפעיל הקיים בשטח.

רקפת טיבי: אני מבחינה בין שכונה חדשה - - -

שלום שמחון: בשלוש שנים יקרה משהו בשוק הישראלי, הוא יגדל קצת, יתפתח.

רקפת טיבי: נכון, לכן אני אומרת שאני מבחינה בין שכונה חדשה לבין ביקושים חדשים בין ערד לבני-ברק – זה קו חדש.

אתי בנדלר: לא רוצים לסגור האפשרויות לעתיד, על זה מדברים חברי הכנסת.

דוד טל: אדוני היושב ראש, ההסבר של גברת טיבי הוא מאוד לוגי, אבל יש בו בעיה אחת.

דוד טל: הבעיה היא שעל פי מה שהיא מבקשת תהיה פגיעה קשה מאוד ברמת השירות שהאזרח קיבל עד היום.

דוד טל: לו יצויר שהייתי נוסע בקו הזה, הייתי נוסע חמישה קילומטרים מכסימום.

דוד טל: עכשיו בנו שכונה שהיא רחוקה כרחוק מזרח ממערב, ואני צריך לנסוע עוד עשרה קילומטרים כדי להגיע לאותה נקודה.

דוד טל: אי אפשר להסכים לזה שנאשר איזשהו דבר, שנסגור את העניין, ונגיד שניקח קו ממקום זה ונעביר אותו למקום שני.

דוד טל: אם נעביר אותו אולי נעזור למקום החדש, אבל נפגע במקום הקודם.

רוחמה אברהם-בלילא: מלבד הפגיעה ברמת השירות לאזרחים, גם המרחק שהאזרח יצטרך לעשות, גם זמן ההמתנה ומלבד זה אני חושבת שהם ממסגרים את זה רק לדרכים בין-עירוניות, כפי שהיא הזכירה עכשיו.

רוחמה אברהם-בלילא: היא אמרה שערד – בני-ברק זה קו חדש, זאת תחרות.

רוחמה אברהם-בלילא: אבל בכל מה שקשור לרמה העירונית לא תהיה תחרות, האזרח יסבול, אותה קשישה עם הסלים מהשוק תמשיך לחכות, לא יקרה שום דבר.

רוחמה אברהם-בלילא: לכן, אם אנחנו הולכים לקראת שינוי מסוים, אנחנו יודעים שככל שתהיה יותר תחרות האזרח ייהנה מזה, כולם ייהנו מזה.

רוחמה אברהם-בלילא: זה ישפיע על המחירים וגם על זמן ההמתנה.

אלכס לנגר: אי אפשר להסתכל על זה במנותק ממערכת התחבורה הציבורית.

אלכס לנגר: התחבורה הציבורית במדינת ישראל - - -

שלום שמחון: אני מבין שזה לא יכול להיות פתוח לגמרי, אבל מצד שני יש רמה מסוימת של שיקול דעת למקרה שייבנו את בית החולים באשדוד בעתיד, וצריך להגיע לשם.

שלום שמחון: מה אתה עושה אז?

שלום שמחון: אני רוצה לדעת מה ההיגיון.

שלום שמחון: אני מבין שזה צריך להיות מוגבל, תמצא לי דרך שיהיה שיקול דעת פתוח.

שלום שמחון: בבקשה, מר צמח.

שאול מרידור: אנסה להסביר את זה מנקודת המבט של האוצר.

שאול מרידור: מוניות השירות הן לא התחבורה הציבורית הקלאסית שניתנת לאזרחים.

יונה אהרון: למה לא?

שאול מרידור: התחבורה הציבורית שניתנת היום על ידי המפעילים, בין אם זה המפעילים ההיסטוריים "אגד" ו"דן" ובין אם זה המפעילים החדשים שזכו במכרזים, היא התחבורה המשמעותית והעיקרית שקיימת בארץ.

שאול מרידור: גם אם ייפתח מחר בבוקר בית חולים באשדוד, המפקח על התעבורה מחויב להעביר אליו קווים בתדירות סבירה, שתאפשר מתן שירות טוב לאזרחים.

שאול מרידור: זה לא קשור לנושא הזה, פה אנחנו מדברים על האם לאותו מקום שיהיה עשרה קילומטרים ממרכז העיר אשדוד יהיה מעבר לקווים האלה קווים שהם קווי שירות.

שאול מרידור: בעניין הזה, הצעת החוק אומרת שבחצי השנה הקרובה אנחנו בודקים את כל הבקשות, ונאשר מה שנאשר.

רוחמה אברהם-בלילא: למה לא תיתן לכוחות השוק לעשות את שלהם?

רוחמה אברהם-בלילא: אם יש דרישה אז להפעיל שם, ואם לא בעל המונית עצמו לא ירצה.

שאול מרידור: אני רוצה שתבינו את המשמעות הכלכלית של מה שאתם אומרים.

שאול מרידור: הרי קווי השירות של האוטובוסים - - -

שלום שמחון: זה או להשאיר את זה ככה או להוריד את זה.

רוחמה אברהם-בלילא: מה המשמעות של להוריד את זה?

חוה ראובני: המשמעות היא שבכל יום ויום יוגשו לנו בקשות לקווים חדשים?

רוחמה אברהם-בלילא: אז מה?

רוחמה אברהם-בלילא: אז תהיה לכם יותר עבודה.

חוה ראובני: אנחנו רוצים להגביל את הזה.

חוה ראובני: דובר כאן שהתפקיד הכי נחשק במדינה הוא של המפקח על התעבורה, אנחנו רוצים להגביל אותו.

רוחמה אברהם-בלילא: את נותנת לו יותר סמכויות, איזו הגבלה זו?

חוה ראובני: לסגור אותו לחצי שנה.

שלום שמחון: אני מביא להצבעה אם להוריד בסעיף הקודם את התקופה האמורה.

שלום שמחון: על פי מה שנאמר פה, יש עניין למפקח על התחום הזה במשרד התחבורה להגביל את מספר הרשיונות שהוא נותן כדי לסתום פרצות אחרות.

שלום שמחון: יש אפשרות או להשאיר את התקופה האמורה, כמו שזה כתוב בחוק, או להצביע להוריד את זה.

1028: או להציע הצעה אחרת.

1028: כחבר מועצת עיר לשעבר באשדוד וכיושב ראש ועדת התחבורה באשדוד, כל רובע או שכונה חדשה באשדוד – בודקים אם יש תחבורה שמגיעה אליה.

1028: יש פה בעיה אחרת לגמרי, אנחנו רוצים לעשות סדר בענף הזה.

1028: אני כמובן לא מעוניין לפגוע לא ב"אגד" ולא ב"דן", ובטח לא בענף המוניות.

1028: יש דבר חדש, יש קבוצות של מוניות - - -

שלום שמחון: אבל למה אתה מסביר לי?

שלום שמחון: תציע לי.

1028: יש היום קווים שהגישו בקשות לפני שלוש שנים, עשר שנים, שתים עשרה שנים, ועד עצם היום הזה אין להם רשיון בגלל שלא עשינו את הסדר הזה.

1028: אנחנו יכולים פתאום – אם אנחנו מקבלים את מה שכתוב כאן – מחר בבוקר, קו 16 למשל יוצא למכרז, אני יכול לגשת ולקחת את הקו הזה, כאשר לפני כן עובדים שם 30 שנים אנשים, שממתינים לרשיון הזה בכיליון עיניים.

1028: לכן, אני מציע שנקבע שאלה שהגישו בקשות לפני שלוש או ארבע שנים, נכבד אותן.

1028: אלה עובדים פירטיים, הם לא עובדים חוקיים, יש להם בעיות היום.

שלום שמחון: עכשיו אתה רוצה להלבין את כל העולם?

1028: אני רוצה לעשות סדר, יחד אתך, ולבטל את כל הפירטיים.

1028: בסוף גם אבקש שמשרד התחבורה ייתן את כל נושא האכיפה.

שלום שמחון: אני מעמיד להצבעה האם להוריד את המשפט "בתקופה האמורה", בסעיף 14 יז, אתה תדאג להצביע נגד ההורדה של הסעיף הזה.

שלום שמחון: חבר הכנסת טל ואני נצביע בעד להוריד את זה, זה הכל.

דוד טל: שמעתי את חוות דעתה של הגברת טיבי, וגם את דבריו של היועץ המשפטי דהיום, שאמר שאנחנו הולכים להלבין משהו.

דוד טל: אני רוצה לתת דוגמה, שהרשויות היום עושות את זה.

דוד טל: למשל, חוק תכנון בניה, בלא מעט ערים יש בניה פיראטית, שהולכת ומצטברת.

דוד טל: כדי להסדיר את העניין, מצלמים מלמעלה מצב קיים, נותנים הכשר לכל הבניה הבלתי חוקית, ומאז עושים קו וממנו לא זזים.

שלום שמחון: אני יכול להגיש את זה להצבעה?

שלום שמחון: אתם רוצים להשאיר את ככה, תשאירו את זה ככה.

נוגה רובינשטיין: העמדה שלנו היא שלא צריך לתת פרס על ההפעלה הקודמת.

לאה ורון: חבר הכנסת סער, אתה מצביע במקום חבר הכנסת כחלון?

גדעון סער: כן.

שלום שמחון: מי בעד להוריד את "התקופה האמורה" בסעיף 14יז?

שלום שמחון: נגד – 3

שלום שמחון: לא אושר

שלום שמחון: תודה, ההורדה לא אושרה.

1028: אני מבקש לבטל את פסקאות (2)ו-(3), זה לגבי ההערות של הממונה על ההגבלים.

1028: אחר כך, על מנת להגן על "אגד" ו"דן" אוסיף בקריטריונים, אציין את המשפט שאומר פה הממונה על ההגבלים.

1028: אני מבקש להצביע על הורדת שני הסעיפים האלה.

שלום שמחון: משרד התחבורה, אתם בעד להוריד את סעיפים (2) ו-(3)?

גלעד ארדן: כן, הם אמרו את זה גם בפעם שעברה.

אהרון מיכאלי: הנפגעת העיקרית כתוצאה מהרפורמה הזאת היא חברת "דן", יש תחרות בקווי השירות העיקריים שלה, שהם הלחם והחמאה של הפרנסה של 3,500 משפחות.

אהרון מיכאלי: למרות זאת, שוכנענו על ידי חבר הכנסת בנלולו, ישבנו אתו שעות ארוכות, הבנו את החשיבות של הרפורמה, אנחנו לא מתנגדים לה.

אהרון מיכאלי: יחד עם זה, גבולות הגזרה של הרפורמה, כפי שהוגדרו לנו, צריכים להישמר.

אהרון מיכאלי: המטרה העיקרית של הרפורמה הזאת הייתה להגביל את התחרות על ידי קווי השירות הבלתי מורשים.

אתי בנדלר: אם זה יימחק אז אין מה להוסיף.

אהרון מיכאלי: אם הסעיפים האלה ירדו, המשמעות היא שבמקום להכשיר - - - אני לא רוצה להוריד את הסעיפים האלה, אפשר לפתור את הבעיה של חבר הכנסת בנלולו אם נצמצם את האיסור אך ורך לגבי שירות אוטובוסים.

אהרון מיכאלי: באופן הזה, לא נגרום למצב שסוגרים את התחרות הזאת גם לחברות אוטובוסים.

שלום שמחון: תודה רבה.

שלום שמחון: "אגד", בבקשה.

עופר לינצ'בסקי: תחרות זו תחרות, לא צריך להסדיר את זה יותר מידיי.

עופר לינצ'בסקי: צריך להתרגל לעובדה שיש כאן תחרות.

עופר לינצ'בסקי: אני מצטרף לבקשה של חבר הכנסת בנלולו למחוק את שני הסעיפים האלה.

עופר לינצ'בסקי: יש כאן ניסיון לשים קץ למצב של אנרכיה.

עופר לינצ'בסקי: היום המצב הוא רע ביותר.

עופר לינצ'בסקי: עם כל הקשיים שיש בחוק הזה, זה עדיף לכולם.

עופר לינצ'בסקי: זה עדיף לענף המוניות, זה עדיף לענף האוטובוסים.

דוד טל: לא זה מה ש"דן" אומר, "דן" אומר שהוא מפסיד הרבה כסף.

שלום שמחון: אתה בעד להוריד את סעיפים (2) ו-(3)?

עופר לינצ'בסקי: אנחנו מצטרפים לבקשה להוריד את שני הסעיפים.

שלום שמחון: נציגת הממונה על ההגבלים העסקיים, אתם בעד להוריד את סעיפים (2) ו-(3)?

מרב בארי: כן.

מרב בארי: עלו כאן חששות של גורמים שונים שתהיה השתלטות של גורמים מסוימים על ענף מוניות השירות.

מרב בארי: אני רוצה להגיד שהפתרון שלנו הוא לא להגביל בעלויות צולבות, כפי שמופיע בסעיף (2), אלא להוסיף איזשהו סעיף – מעבר לסעיף הכללי של שיקולי תחרות – שאם הוא מגביל, נותן אפשרות למפקח להגביל בעלויות צולבות במידה ובאזור גיאוגרפי מסוים מצב התחרות גורם שאותו גוף שמבקש - - - אנחנו ננסח סעיף.

שלום שמחון: מי בעד להסיר את סעיפים (2) ו-(3)?

שלום שמחון: נגד – אין

שלום שמחון: תודה, הסרנו את סעיפים (2) ו-(3).

שלמה סגל: אפשר להגיד מילה?

1028: לא, לא, לא.

שלום שמחון: אני מבקש שקט.

שלום שמחון: אישרנו את הכותרת בסעיף (ב) כלשונה, הורדנו את סעיפים (2) ו-(3).

שלום שמחון: עכשיו אני שואל האם יש הערות ל-(1), (4), (5), (6), (7), (8), (9) ו-(10).

1028: אקריא ההצעות לתיקונים.

1028: סעיף (4): "הוא התקשר עם 30 מוניות לפחות", אני מבקש לתקן את זה ל-15 מוניות, וזה מקובל - - -

אלי אטלן: אני מבקש לתת לעורך הדין סגל לדבר.

אלי אטלן: הוא מייצג הרבה בעלי מוניות, הוצאת אותו החוצה על מה?

שלום שמחון: נתתי לו שתי הזדמנויות, והוא פוגע באנשים.

אלי אטלן: כל אלה פה לא מוכרים בכלל, אני היחיד שיש לו 31 תחנות.

שלום שמחון: ההבדל ביניכם וביני הוא שאתם צריכים לחיות עם נהגי המוניות בתחנה שלכם, אני צריך לחיות עם חברי הכנסת, ואם אתם תפגעו בהם לא אוכל לחיות.

אלי אטלן: אבל תן לי להגיב, אתה לא נותן לנו לדבר, אני רוצה להגיד לך מה שכואב.

גילה גמליאל: כבוד היושב ראש, זה לא בסדר שכל פעם שחבר הכנסת בנלולו מתחיל לדבר על החוק לא נותנים לו.

גילה גמליאל: הוא יסיים את ההערות שלו, ואם ירצו לדבר שידברו אחר כך.

שלום שמחון: בבקשה, חבר הכנסת בנלולו.

1028: בסעיף (4) אני מבקש לתקן ל-15 מוניות במקום 30 מוניות.

שלום שמחון: למה?

1028: ישבתי עם הארגונים, ואלה הפשרות שהצלחתי להגיע אליהן.

שלום שמחון: משרד התחבורה מתנגד לשנות ל-15?

שלום שמחון: מישהו מהארגונים מתנגד?

נוגה רובינשטיין: אני רוצה להבין למה.

נוגה רובינשטיין: הסבירו לנו למה חשוב מספר מסוים, ועכשיו משנים.

3259: אני בעד 15, בישיבה הקודמת זה כבר אושר.

נוגה רובינשטיין: משרד התחבורה הסביר לנו בזמנו למה 30, אני רוצה להבין למה עכשיו זה 15.

דוד עוז: יש קווים שבהם אין הצדקה ל-30 מוניות.

שלום שמחון: שאול מרידור, אתה בעד ה-15?

1028: מה זה משנה 30 או 15.

דוד עוז: הוא נוסע עם פרייבט, מה הוא מבין במוניות.

שלום שמחון: מי בעד לשנות מ-30 ל-15?

שלום שמחון: בעד – פה אחד

שלום שמחון: אושר

שלום שמחון: תודה, אושר.

שלום שמחון: הלאה, מה עוד?

1028: בסעיף (ג): "ערבות בנקאית עצמאית בסכום שלא יפחת בכל עת, מ-7,000" – אני מבקש לתקן את זה ל-5,000 שקלים.

שלום שמחון: משרד התחבורה מתנגד ל-5,000 שקלים?

שלום שמחון: מישהו מתנגד?

שלום שמחון: מי בעד 5,000 שקלים?

שלום שמחון: בעד – פה אחד

שלום שמחון: אושר

שלום שמחון: תודה, אושר.

1028: בסעיף (10): "הוא הפקיד בידי המפקח על התעבורה ערבות בנקאית בסכום שלא יפחות בכל עת מ-250,000 שקלים" – אני מבקש שזה יהיה 150,000 שקלים.

שלום שמחון: מישהו מתנגד?

שאול מרידור: לגבי הסכום של 150,000 יש לי בקשה אחת.

שאול מרידור: ברור שברגע שמורידים ל-5,000 שקלים צריך גם להפחית את הערבות, אבל כשארגון גדל צריך שהערבות תגדל בהתאם.

1028: בשום פנים ואופן לא.

שאול מרידור: לא יכול להיות שארגון של 100 מוניות ייתן את אותה ערבות כמו ארגון של 16 מוניות.

שאול מרידור: הערבות הכללית צריכה להיות משוכללת שאם הגוף הוא יותר גדול הוא יגיש ערבות יותר גבוהה.

קריאות: לא, לא, לא.

דוד טל: עם כל הכבוד להסבר, הוא מאוד רציונלי, אבל יש למפקח על התעבורה יש סמכות לקחת ולתלות את הרשיון של אותה תחנה ולהגיד להם: אתם לא נוסעים בכלל.

דוד טל: אי אפשר בשם זה שיהיה להם איזה כסף בצד שאני יכול לחלט אותו, גם לאיים עליהם.

שלום שמחון: הבנתי.

שלום שמחון: מי בעד 150,000 שקלים?

שלום שמחון: בעד – פה אחד

שלום שמחון: אושר

שלום שמחון: תודה, זה אושר.

אהרון מיכאלי: אני רוצה להעיר לגבי סעיף קטן (7), שדילגנו עליו.

אהרון מיכאלי: התחרות שרוצים לארגן כאן בנוגע לקווי השירות, חייבת להיות מאורגנת ומסודרת.

אהרון מיכאלי: ל"דן" יש תחנות יציאה, תחנות איסוף מסודרות.

אהרון מיכאלי: אוטובוס של "דן" לא יכול לעצור בכל מקום, כי יש לו נוסע.

אהרון מיכאלי: אני מבקש להוסיף את אותן מגבלות, את אותם סטנדרטים של שירות שדורשים מהאוטובוסים.

קריאות: מה פתאום?

קריאות: מה זה שייך?

שלום שמחון: אני אומר פעם אחרונה: מי שמפריע ייצא החוצה.

אהרון מיכאלי: אם מארגנים קווי השירות, הם צריכים להיות מסודרים.

שלום שמחון: מה אתה רוצה שיהיה כתוב?

אהרון מיכאלי: אני מבקש להוסיף אחרי המילים "תחנת מוצא" גם את המילים "תחנות איסוף".

אהרון מיכאלי: לפי המתכונת כרגע, נהג קו שירות יכול לאסוף את הנוסע גם בתחנות של "דן", ובכל מקום אחר.

שלום שמחון: תודה.

שלום שמחון: אפשר להוסיף את זה?

שלום שמחון: אומרים לי שלא הייתי ברור בהצבעה על ההורדה מ-7,000 שקלים ל-5,000 שקלים, אז אני רוצה להצביע עוד פעם.

שלום שמחון: מי בעד לשנות מ-7,000 ל-5,000?

שלום שמחון: בעד – פה אחד

שלום שמחון: אושר

שלום שמחון: תודה, אושר.

שלום שמחון: הצבענו על סעיף (ג), שמדבר על הורדה מ-7,000 ל-5,000 שקלים.

שלום שמחון: אני רוצה להעמיד להצבעה את הוספת המילים "תחנות איסוף".

אלכס לנגר: אנחנו חושבים שלא כדאי להוסיף את זה.

אלכס לנגר: אנחנו נטפל בנושא של פרטי הפעלת קו השירות של המוניות במסגרת הרשיון.

אלכס לנגר: אם נשים תחנות איסוף, הם יגרמו לכך שאולי ניאלץ להוריד תחנות של "דן" כי לתת במקומן.

אלכס לנגר: אני לא מציע במסגרת החוק הזה להיכנס לזה.

עופר לינצ'בסקי: אנחנו מסכימים עם העמדה של מר לנגר, אם זה יוסדר ברשיון זה בסדר.

3259: ל"דן" יש קו 23 שהם ביקשו בעצמם לא לעשות קו איסוף, והם קיבלו.

3259: אם נהג מונית עוצר בתחנת אוטובוס של "דן" או "אגד" הוא חוטף רפורט.

דוד טל: גם אם יש היגיון מה במה שאמר נציג "דן", אי אפשר להרשות להם להתפרע בבקשה כזאת, משום שצריך לזכור שהמוניות לא מקבלות סבסוד כפי ש"גן" או "אגד" מקבלות.

דוד טל: הם מקבלים מיליארד שקלים בשנה, אז לא יכול להיות שיקשרו את הידיים של המוניות, כשיש להם את המיליארד שקלים.

שלום שמחון: מי בעד להוסיף את המילים: "תחנות איסוף"?

שלום שמחון: בעד – 1

שלום שמחון: אושר

שלום שמחון: תודה, לא אושר להוסיף את המילים "תחנות איסוף".

1028: אדוני היושב ראש, אני יכול להמשיך?

שלום שמחון: אני רוצה להגיד לכם משהו ברמה של אזרח במדינת ישראל.

שלום שמחון: אם האבסורדים ימשכו, בסוף לא יהיה חוק, אז אני מציע לכם להירגע.

1028: קיבלנו מכתב מהממונה על ההגבלים העסקיים.

שלום שמחון: הגברת בארי תציג את זה עכשיו.

מרב בארי: במקום הסעיפים (2) ו-(3) בסעיף קטן (ב) שנמחקו, אנחנו מציעים להוסיף את הנוסח: "הוא אינו בעל מונופולין בהספקת שירותי תחבורה ציבורית באותו אזור גיאוגרפי".

מרב בארי: זאת אומרת, שאותו גורם שיקבל קו שירות יוכל לקבל קו שירות רק אם הוא לא בעל מונופול באותו אזור גיאוגרפי.

אהרון מיכאלי: התיקון של הרשות להגבלים עסקיים הוא אבסורד בהתגלמותו.

אהרון מיכאלי: אם "דן" מפעילה קו שירות מסוים בתוך תל-אביב, והיא היחידה שעושה את זה כרגע, אז היא מונופול באותו אזור, אז היא לא תוכל להפעיל מוניות בקו שלה עצמה.

אהרון מיכאלי: לעומת זאת "אגד", הענק הגדול הזה, כן יוכל להפעיל על הקווים של "דן" – אפשר להעלות על הדעת דבר כזה?

עופר לינצ'בסקי: אנחנו בעד התחרות, אבל בין להתחשב בשיקולי תחרות ובין להגיד בהגדרה שמונופול פסול יש פער גדול.

עופר לינצ'בסקי: זה אומר, גברת בארי, שאין לכם סמכות כיוון שאת, בניסוח שלך, אמרת שאין לך יותר שיקול דעת, וזה לא סביר.

שלום שמחון: תודה.

שלום שמחון: חבר הכנסת בנלולו, מה אתה מציע?

1028: אני מציע להוסיף כאן סעיף: "המפקח יכול לשקול, במסגרת הדיון במגבלות אלה גם שיקולי קידום התחרות בתחום התחבורה הציבורית, לכלל הצרכנים".

1028: זה עונה לכולם.

שלום שמחון: ניסוח של היועצת המשפטית, בסדר?

שלום שמחון: נוסיף סעיף קטן נוסף, שאומר: "במסגרת שיקוליו למתן רשיון קו שירות, ישקול המפקח על התעבורה שיקולי קידום תחרות".

שלום שמחון: מי בעד ההצעה של הממונה להכניס את העניין של המונופולין באספקת שירותי תחבורה?

שלום שמחון: בעד – אין

שלום שמחון: נמנעים - 1

שלום שמחון: תודה, התוספת הזאת לא אושרה.

שלום שמחון: עכשיו אנחנו מצביעים על התוספת, כפי שהציע חבר הכנסת בנלולו.

שלום שמחון: מי בעד?

שלום שמחון: בעד – רוב

שלום שמחון: אושר

שלום שמחון: תודה.

שלום שמחון: התוספת: "במסגרת שיקוליו למתן רשיון קו שירות, ישקול המפקח על התעבורה שיקולי קידום תחרות" אושרה, והיא תוסף בסעיף מיוחד.

1028: אדוני היושב ראש, אני מבקש להצביע על כל סעיף (ב).

שלום שמחון: עכשיו אנחנו מצביעים על כל סעיף (ב) עם התיקונים.

שלום שמחון: מי בעד?

שלום שמחון: בעד – 4

שלום שמחון: אושר

שלום שמחון: תודה, זה עבר.

שלום שמחון: אנחנו עוברים לסעיף (ג).

1028: אני יכול להקריא ולהציע את התיקונים?

1028: זה ילך יותר מהר.

שלום שמחון: היועצת המשפטית צריכה לקרוא.

שלום שמחון: תרשה לי להציע לך הצעה חברית: תוריד קצת פרופיל, אחרת אני משאיר את החוק.

שלום שמחון: אני יודע מה הולך להיות פה.

1028: אתה מאיים?

שלום שמחון: אני לא מאיים, אני רומז לך מה יתרחש פה.

שלום שמחון: לחוק הזה שותפים משרד המשפטים, משרד האוצר – אני רק רומז.

חוה ראובני: האמת היא שאת סעיף (ג) צריך לשנות בהתאמה לשינויים בסעיף (ב).

חוה ראובני: "(ג) על אף הוראות סעיף קטן (ב), מי שהגיש בקשה לרשיון קו שירות בתקופה האמורה בסעיף 14יז, וערב המועד הקובע היה בידו רשיון שירות שניתן לו לפי הוראות הפקודה, כנוסחה ערב המועד האמור, ולפיו רשאי היה להפעיל את קו השירות באמצעות פחות מ-30 מוניות," – מתבקש כאן תיקון – "15 מוניות, רשאי המפקח על התעבורה לתת לו רשיון קו שירות לפי הוראות סעיף זה, אף אם לא התקשר עם 15 מוניות ובלבד שהתקיימו כל אלה:

גילה גמליאל: אבל מה עם הסעיף החדש, הוא לא רלוונטי פה?

חוה ראובני: הוא בסוף.

חוה ראובני: "(3) הוא התקשר, לשם הפעלת קו השירות, עם מספר מוניות כנדרש לפי רשיון השירות שהיה בידו ערב המועד הקובע, ומתקיים לגביהן האמור בפסקאות משנה (א) עד (ג) של סעיף קטן (ב)(4); (4) הוא הפקיד בידי המפקח על התעבורה ערבות בנקאית עצמאית בסכום שלא יפחת, בכל עת, מ-5,000 שקלים חדשים לכל אחת מהמוניות שיפעלו במסגרתו, ולא יעלה על סכום כולל של 250,000 שקלים חדשים".

חוה ראובני: את הסכום של 250,000 שקלים צריך להפוך ל-150,000 שקלים.

1028: בסעיף (4): "ערבות בנקאית עצמאית בסכום שלא יפחת בכל עת מ-7,000 שקלים", במקום 10,000 שקלים.

1028: ולא יעלה על סכום של 150,000 שקלים.

1028: הסכום של 7,000 במקום 10,000 שקלים הוא בגלל הערבות.

נוגה רובינשטיין: תסבירו בבקשה למה השינויים האלה.

שלום שמחון: יש הערות לסעיף הזה?

שלום שמחון: בבקשה.

שמעון סגל: אף נוסע אחד במדינה לא פנה ליושב ראש ועדת הכלכלה וביקש לעשות סדר.

שמעון סגל: מי שפנו לעשות סדר זה "אגד", "דן" - - - כי האזרח נוסע, ומגיע לכל מקום.

יחיאל חזן: אין לו ברירה.

שמעון סגל: חבר הכנסת חזן צודק, הוא אומר כמוני: תנו להם לנסוע.

שמעון סגל: זה חוק שאומר כך: ב-31 בדצמבר 2008 הענף נסגר.

שמעון סגל: בחיים לא ראיתי הצעת חוק כזאת.

שמעון סגל: מי עומד מאחורי הצעת החוק הזאת?

שמעון סגל: "אגד", "דן", קבוצת לנגנטל, וחבר הכנסת בנלולו שבתמימות לוחצים עליו בעלי עניין, חברי מרכז, עם אקדח.

שלום שמחון: תודה, אני לא רוצה לשמוע יותר.

שלום שמחון: בנלולו תמים, קבוצת לנגנטל מאפיונרים, "אגד" מאפיה – מה אתה רוצה?

מיכאל נגר: אני לא מוכן לשמוע, זה עורך דין שמשקר פה בוועדה.

שמעון סגל: מה אומר סעיף יז?

שלום שמחון: גמרנו, הצבעתי על זה.

שלום שמחון: מי בעד סעיף (ג) עם התיקונים?

נוגה רובינשטיין: סליחה, הוגשה הצעת חוק ממשלתית.

נוגה רובינשטיין: אני מבינה שמשרד התחבורה מסכים לשינויים שהוצעו כאן.

נוגה רובינשטיין: אני מבקשת לדעת בשם משרדי הממשלה השונים, גם משרד האוצר וגם משרד המשפטים, מה הבסיס לשינויים שאתם מסכימים להם, ולמה הצעתם מלכתחילה את המספרים שרשומים בהצעת החוק, וכעת אתם מבקשים לצמצם אותם?

נוגה רובינשטיין: מדובר בשינויים מאוד מהותיים, אודה להסבר, כי הממשלה הצביעה על משהו אחר.

אלכס לנגר: מאחר שדנו בזה שוב, הגענו למסקנה שיש כבר היום מספר משמעותי של תאגידים, שהפעילות שלהם בפועל היא של 15 מוניות.

אלכס לנגר: לא רצינו להימצא במצב שמיד עם היציאה לדרך נאלץ תאגידים לעשות פעילויות שהן לא ממין העניין, לעשות התחברויות פיקטיביות.

נוגה רובינשטיין: אז למה לא לקחתם בזמן?

אלכס לנגר: רצינו שזה יבטא מצד אחד מספר משמעותי, שיאפשר הפעלה מאורגנת, ומצד שני לא יהיה מספר סתמי, שאנשים ייצרו התאגדויות מיוחדות עבור הרשיון.

נוגה רובינשטיין: זה משהו שלא ידעתם קודם?

אלכס לנגר: מסתבר שלא.

דוד טל: אני רוצה לענות לגברת רובינשטיין, כל חוק במדינה – גם החוק הזה - הוא עניין של פשרות.

דוד טל: אנשי משרד התחבורה, כדי לקדם את הצעת החוק הזאת, היו מוכנים להגיע לפשרות.

דוד טל: אלה הפשרות המכסימליות שהיו מוכנים להגיע אליהן.

דוד טל: הם יודעים ומבינים שבצד הם מרחיקים ובצד אחד מקרבים, בצד אחד הם מקבלים ובצד השני הם נותנים.

דוד טל: לגבי האיזונים – הם ראו בעיני רוחם שעם האיזונים הללו מסתדר להם החוק הזה, ולו רק כדי לקדם את הצעת החוק.

שלום שמחון: תודה רבה.

שלום שמחון: מי בעד סעיף (ג)?

שלום שמחון: בעד – פה אחד

שלום שמחון: אושר

שלום שמחון: תודה רבה, הסעיף עבר.

שלום שמחון: הוספנו סעיף קטן (ד), מי בעדו?

שלום שמחון: בעד – פה אחד

שלום שמחון: אושר

שלום שמחון: תודה, אושר.

אבינועם טלבי: כבוד היושב ראש, אנחנו רוצים לדבר.

אבינועם טלבי: אני מציע שבכל מקום שכתוב "מונית", שיהיה כתוב "אוטובוס ציבורי זעיר".

אבינועם טלבי: יש לנו 6,000 כלים כאלה, שזהים מבחינת תקינה לדרישות משרד התחבורה, בדיוק כמו למוניות השירות.

אבינועם טלבי: אנחנו רכב ציבורי, ואם התשובה היא לא, אני רוצה לדעת למה לא.

חוה ראובני: אין זכות ציבורית להפעלת מונית.

חוה ראובני: אני עוברת לסעיף 14ט.

חוה ראובני: "דמי רשיון.

חוה ראובני: מתן רשיון קו שירות והארכת תוקפו של רשיון כאמור מותנים בתשלום דמי רשיון בעבור כל אחת מהמוניות הפועלות במסגרת רשיון קו השירות, בסכום השווה ל-400 שקלים חדשים כשהוא מוכפל במספר החודשים שלגביהם ניתן הרשיון או הוארך תוקפו, לפי העניין; לעניין זה יראו חלק מחודש כחודש.

חוה ראובני: "

1028: אני מבקש שבמקום 400 שקלים זה יהיה 170 שקלים.

דוד טל: אני מבקש ארבעה שקלים.

שלום שמחון: יש הערות?

שלום שמחון: אלכס, זה בסדר?

שלום שמחון: תודה.

שלום שמחון: מי בעד השינוי הזה ל-170 שקלים?

שלום שמחון: בעד – פה אחד

שלום שמחון: אושר

שלום שמחון: תודה, אושר.

נוגה רובינשטיין: אני מבקשת לשמור לעצמי את הזכות להסתייג.

נוגה רובינשטיין: הורידו את כל הסכומים.

שלום שמחון: אנחנו עוברים ל-14י.

חוה ראובני: "14י פרטים ותנאים ברשיון קו שירות.

חוה ראובני: (א) ברשיון קו שירות יכלול המפקח על התעבורה, בין השאר, את אלה: (1) פרטי קו השירות למוניות שלהפעלתו ניתן הרשיון, לרבות ציון תחנת המוצא ותחנת היעד שאושרו לפי סעיף 14ח(ב)(7);

חוה ראובני: (ב) המפקח על התעבורה רשאי לקבוע תנאים נוספים ברשיון קו שירות, לרבות תנאים הדרושים לדעתו לשם הפעלה יעילה ומקצועית של קו השירות למוניות שלגביו ניתן הרשיון, ורשאי הוא להוסיף תנאים ברשיון קו השירות, לגרוע מהם או לשנותם, אם נוכח כי הדבר דרוש לשם הפעלה יעילה ומקצועית כאמור.

חוה ראובני: "

שלום שמחון: למה צריך להיות המספר המרבי של מוניות?

דוד טל: זו גם השאלה שלי.

דוד טל: אני מבין שאומרים "המספר המזערי", אבל אם בקו מסוים במקום עשר מוניות יהיו 100 מוניות – אם התאגיד יחליט שכדאי לו הוא יעשה את זה.

דוד טל: בסך הכל תהיה זמינות יותר גדולה של השירות הזה.

אלכס לנגר: אבל אם בקו מסוים יש שני תאגידים, תאפשר לכל אחד להוסיף ל-100 מוניות?

דוד טל: אם הם רוצים, שיעשו 200 מוניות.

דוד טל: אתם מדברים תמיד על תחרות.

דוד טל: אתה מייצג את האזרח, ואתה יכול להגיד פחות - - -

שלום שמחון: אני מבקש לא לטייל בחדר, מי שלא רוצה להיות פה – שייצא.

דוד טל: אתה נותן לו רשיון לקו מסוים, ואתה יכול לומר לו: לא פחות ממספר מסוים.

דוד טל: אני מבקש להוריד את המילה "מרבי".

דוד טל: "מזערי" – שהם יקבעו.

שלום שמחון: למה לא להוריד לגמרי?

שלום שמחון: למה צריך לתת סמכויות נרחבות למפקח?

אלכס לנגר: לא, אדוני היושב ראש.

אלכס לנגר: שמים פה איזונים.

שלום שמחון: אנחנו מצביעים על "המספר המרבי".

שלום שמחון: דוד טל ואנוכי בעד להוריד את "המספר המרבי", מי נגד?

שלום שמחון: בעד – 2

שלום שמחון: לא אושר

שלום שמחון: תודה, זה לא אושר.

שלום שמחון: המילים "המספר המרבי" נשארות.

דוד טל: אני מבקש להכניס הסתייגות לסעיף הזה.

שלום שמחון: מי בעד להוריד את סעיף (ב), הסמכויות הנרחבות של המפקח?

1028: אני בעד להשאיר את הכל כפי שהוא.

שלום שמחון: סעיף (ב) נותן למפקח סמכויות כמו ראש ממשלה, מה קרה?

אהרון מיכאלי: זה מסובך, זה תחום מקצועי.

אהרון מיכאלי: זה לא תחום שאפשר לקבוע בו כללים ברורים מראש.

שלום שמחון: תודה, אני מעמיד את זה להצבעה.

שלום שמחון: אני רוצה להציע תיקון: "המפקח על התעבורה רשאי, בהסכמת נציג האוצר והממונה על ההגבלים העסקיים, לקבוע" – וכן הלאה.

אתי בנדלר: "המפקח לא יעשה כן אלא לאחר שנועץ".

3259: אני מציע להשאיר את הסעיף הזה, כי אחרת אין לך מפקח על התעבורה.

שלום שמחון: אני רק מבקש שתהיה לו חובת התייעצות עם משרד האוצר והממונה על ההגבלים העסקיים.

1028: לא.

3259: החוק אומר "רשאי", יש שיקול דעת, ואפשר לתקוף את שיקול הדעת.

3259: אם אתה אומר התייעצות עם האומר והממונה, אז אתה מגביל את זכות ההתייעצות.

שלום שמחון: מי בעד לקבל את הסעיף כלשונו?

שלום שמחון: בעד – 4

שלום שמחון: אושר

שלום שמחון: תודה, הסעיף התקבל ללא שינויים.

דוד טל: אני מבקש להכניס הסתייגות לגבי סעיף (ב).

שלום שמחון: אנחנו עוברים לסעיף הבא.

חוה ראובני: "רשיון לנסיעת שירות 14יא.

חוה ראובני: (א) לא יסיע אדם נוסע, במונית, בקו שירות למוניות, בנסיעה שבעדה משלם כל נוסע בנפרד, אלא אם כן נתן המפקח על התעבורה רשיון לכך, לגבי אותה מונית, לפי סעיף זה (בסימן זה - רשיון לנסיעת שירות), ובהתאם לתנאי הרשיון.

דוד טל: ההסתייגות שלי היא להוריד את "המספר הגבוה", סעיף 14יא(ג).

צדקיהו קרני: אנחנו כבר עובדים הרבה זמן, וברפורמה נקבל רשיון הפעלה, אבל לא נקבל רשיון הסעה.

צדקיהו קרני: איך נפעל?

שלום שמחון: יש לי כאבי בטן גדולים מהצעת החוק הזאת.

שלום שמחון: קודם כל, אני רואה פה כל הזמן את משרד המשפטים ומשרד האוצר, שמאוד לא אוהבים את השינויים שקורים תוך כדי הדיון.

שלום שמחון: יש פה איזה חוסר היגיון - - -

גילה גמליאל: יש גם חוסר היגיון לקבל הצעות ממשלה כלשונן.

גילה גמליאל: אתה יושב ראש ועדת הכלכלה, באמת.

1028: אדוני היושב ראש, כאילו שזה היום הראשון שאתה בוועדת הכלכלה.

שלום שמחון: אני בפעם הראשונה עושה חוק בדרך הזאת.

1028: בגלל מה?

1028: מה קרה?

1028: יש בעיה בחוק, אז תגיד לי.

צדקיהו קרני: אני רוצה להבין דבר אחד, איך אני אמור לפעול אם יש לי רשיון הפעלה?

צדקיהו קרני: אני לא יכול לפעול, כי אין לי רשיון הסעה.

שלום שמחון: בסוף עוד יהיה פה חוק, אבל משרד האוצר יבטל אותו בחוק ההסדרים או בבג"ץ.

שלום שמחון: זה מה שיקרה בסוף, אני יודע את זה.

שלום שמחון: אני צריך לעשות פה חוק, שיש לי קושי בשלמות שלו.

שלום שמחון: אין לי רוב בוועדה, אני מבין.

שלום שמחון: אני יכול להשלים עם זה, אני יכול לתמרן את זה, אבל אני לא יכול שאתם מסמורטטים.

שלום שמחון: העברתם חוק אחר לגמרי בוועדת השרים לחקיקה.

גילה גמליאל: שלום שמחון, אתה לא מכבד את כללי הדמוקרטיה בוועדת הכלכלה שלך, לקראת הסיום של תפקידך?

גילה גמליאל: אתה משדל את פקידי האוצר?

שלום שמחון: אני לא משדל, אבל משהו פה לא נראה הגיוני.

שלום שמחון: יש הערות?

3259: לגבי הנוסח של החוק, החוק הזה הוא היסטוריה, כי זו פעם ראשונה יש את דעת האוצר הברורה להעניק את כל הכוח למונופולים החזקים על חשבון ה"עמך".

3259: זאת מדיניות האוצר, סוף-סוף יש מצב שיש חוק חברתי, ולא רק שלא צריך לחשוש ממנו אלא צריך לעבוד עליו.

3259: עמדת האוצר היא להפריט הכל, לתת הכל לעשר משפחות, היא ברורה בכל דבר.

3259: זו הפעם הראשונה שהציבור הזה יקבל.

שלום שמחון: "אגד" זו המשפחה, אני מבין.

3259: גם "אגד" לא מתנגדים, כי יש פה תחרות אמיתית וראויה.

3259: דבר שני, הבעיה היחידה שיש בסעיף הזה היא שאלה שלא מוסדרים, במידה ויקבלו את קו השירות, צריך להסדיר להם גם את רשיון ההסעה, אבל גם כאן זה לתת שיקול דעת למפקח.

שלום שמחון: תודה.

שלום שמחון: מר קדם, בבקשה.

שלמה קדם: קודם כל, אני רוצה לשאול שאלה.

שלמה קדם: למשל, מקום חדש שאין בו היום קווי שירות, כמו הוד השרון, רוצה לרשת בכמה מעגלים.

שלמה קדם: האם היא תגיש בקשות עכשיו?

שלמה קדם: היא לא יכולה להשתמש בתחבורה ציבורית, רק אוטובוסים.

שלמה קדם: אוטובוס לא יכול להיכנס לשכונות, הכל עשו ככרות, אוטובוס הורס אותן.

שאול מרידור: התחבורה הציבורית המרכזית במדינת ישראל, למרות הציבור הגדול היושב פה, היא אוטובוסים.

שלמה קדם: אני רוצה להסביר עכשיו למה צריך לגנוז את כל החוק.

שלמה קדם: חלק מהדברים אמר כבר היושב ראש, אבל אכנס ליותר פרטים.

שלמה קדם: קודם כל, המהירות הזאת שבא זה עובר.

שלמה קדם: דבר שני, נהגי מוניות השירות.

שלמה קדם: החוק הזה לא לוקח בחשבון שיש נהגים שכירים, נהגי מוניות, שאין להם תחנות.

שלמה קדם: הנהגים האלה, 3,000 במספר, אין להם מעמד בדיני העבודה.

שלמה קדם: מצד אחד אין יחסי עובד מעביר בין בעל הבאסטה לבינם, כי הוא עומד שם בשורה, אבל הוא שכיר-עצמאי, מצד שני הבן אדם הוא גם לא עצמאי, משום שבעל המקום אומר לו: אתה לא רוצה לעבוד, לך הביתה.

שלמה קדם: יש 3,000 נהגי מוניות, שאתם שולחים אותם.

שלמה קדם: זה נקרא לעשות סדר בענף?

שלמה קדם: לאנשים האלה אין מניה, אין להם פיצויי פיטורים, אין להם חופשות, אין להם הבראה, אין להם כלום.

שלמה קדם: אנשים עובדים 18 שעות ביממה.

שלמה קדם: אם זה לא לעשות סדר בענף, אז מה זה לעשות סדר בענף?

שלמה קדם: נושא שני שבגללו צריך לגנוז את החוק זה חופש העיסוק.

שלמה קדם: הוועדה הזאת הולכת לתת יד כדי לפגוע בחופש העיסוק של נהגי המוניות.

שלמה קדם: הם אומרים את זה בפרוש: אתה תיתן יד לחוק, אתה תעזור לנו לפגוע בחופש העיסוק של בעלי המוניות.

שלמה קדם: איזה מין דבר זה, שוועדה בכנסת תיתן חקיקה כזאת?

חוה ראובני: אמרתי שאפשר להגיש בקשה.

שלמה קדם: זה צריך להיגנז עכשיו, ולבוא בצורה מסודרת, לאט לאט.

שלמה קדם: אל תרוצו, משרד התחבורה לא יברח.

אלי אטלן: תן לי לדבר.

שלום שמחון: אתן לך, בוא נרגע.

שלום שמחון: העורך דין שלידך מייצג אותך?

שלום שמחון: אז למה אני צריך לתת גם לך וגם לא.

אלי אטלן: כי עורך הדין חיים כהן מייצג את ההוא, ונתת לו לדבר.

שלום שמחון: חיים דיבר לבד כל הזמן.

שלום שמחון: אין לי בעיה, אני יכול שנה לעבוד על החוק הזה.

אלי אטלן: הוא עושה פה רעש של 30 תחנות, ואתה מתייחס אליו.

1028: תגיד לי מה אתה רוצה לעשות, אדוני היושב ראש.

שלום שמחון: אני רוצה להתקדם, אבל לא נותנים לי.

1028: מה שאתה רוצה נעשה.

1028: אתה רוצה לעצור, אתה רוצה לבטל – מה שתרצה אלך אתך, רק תגיד לנו.

גילה גמליאל: שמחון, אני מרגישה שלחברי הכנסת כאן אין זכות דיבור כמו שלאנשים מסביב.

גילה גמליאל: הצבענו עד הסעיף הבא, אני שואלת מדוע אנחנו לא ממשיכים לקדם את החוק.

גילה גמליאל: מה בדיוק עוצר בעדנו עכשיו?

דוד טל: יש סוגיות מאוד גדולות, שצריך ללבן אותן יחד עם משרד האוצר, משרד המשפטים ומשרד התחבורה.

גילה גמליאל: מה הבעיה עכשיו, איפה אנחנו תקועים?

גילה גמליאל: אנחנו מצביעים פה על החוק ופתאום נעצרים, ואין הסבר מדוע ולמה, מלבד ההסתודדות שם בינך לבין אבו וילן.

גילה גמליאל: אולי תסביר לנו, שגם אנחנו נבין, נדע איפה אנחנו עומדים.

שלום שמחון: יש פה הצעה לגבי קווי השירות החדשים.

שלום שמחון: תקשיב, חבר הכנסת בנלולו.

1028: אני מקשיב לך כל הזמן, רק הפעם אתה מנסה להוביל משהו אחר.

1028: רק תגיד לנו.

1028: אתה היושב ראש, מה שתרצה אוביל אתך, רק תגיד לי מה אתה רוצה.

1028: אתה רוצה שהאוצר ימשוך את החוק?

1028: אתה רוצה שמשרד המשפטים יעכב את זה?

1028: אתה רוצה שמשרד התחבורה יגיד שהכל שטות?

1028: אולי תפרגן,

1028: שמישהו פה ניסה לעשות איזה סיכום, שאולי הוא לא מקובל עליך – תגיד.

1028: מה שתרצה, זה מה שיהיה.

שלום שמחון: מתוך ההתנהלות שלנו עד רגע זה, למרות הרצון הטוב לקדם את תהליך החקיקה הזה, אני שומע את נציג משרד המשפטים, את נציג משרד האוצר.

גילה גמליאל: אבל למה אתה שומע אותם לבד?

גילה גמליאל: זה לא מקובל, הדרך הזאת.

שלום שמחון: את ביקשת שאגיד מה מפריע לי, ואת לא נותנת לי.

גילה גמליאל: זה לא דמוקרטי, אתה נותן יד לזה שיש הערות לפקידים על הצבעות בוועדה?

גילה גמליאל: אני לא מבינה את זה, שיגישו הסתייגויות ויעלו אותן במליאה.

גילה גמליאל: איך אתה נותן לזה יד?

גילה גמליאל: בדרך כלל אתה לא נותן לזה יד.

1028: שמשרד המשפטים יגיד בדיוק מה הבעיה, שיסביר הכל.

גילה גמליאל: מי שיש לו הסתייגויות או שיאמר אותן לעיני כל החברים, או שיגיש הסתייגויות כחוק למליאת הכנסת.

גילה גמליאל: לא באנו לבזבז את הזמן.

שלום שמחון: ביקשת שאגיד, אז תני לי להגיד, גם אם את לא אוהבת את מה שאגיד.

שלום שמחון: זה חדר עמוס מאוד - - -

1028: אני לא יודע, אף פעם לא שמעתי אותך מדבר ככה.

יחיאל חזן: אתה עומד להיות שר, סיים את החוק הזה לפני שאתה הולך להיות שר.

יחיאל חזן: אם לא תסיים את זה, יבוא האינטיליגנט השני, ימרח את זה עוד יותר.

שלום שמחון: חבר הכנסת חזן, אתה מכיר אותי.

שלום שמחון: אם אגיד לך שיש לי כאבי בטן מהחוק הזה, מה תגיד?

שלום שמחון: שנסיים אותו?

1028: אוציא אותך מכאב הבטן.

1028: אני רוצה לשמוע את נציג משרד המשפטים ונציג האוצר, שיאמר בדיוק מהן הבעיות.

נוגה רובינשטיין: במהלך הדיון הצבעתי על הבעיות, מה הסבירו לנו ומה שונה.

1028: אני מבקש שתפרטי.

1028: קחי את החוק, תעברי סעיף סעיף ותאמרי לי איפה הבעיות.

נוגה רובינשטיין: הוסבר לנו על ידי הגברת רקפת טיבי למה חשוב המספר של 30 מוניות.

נוגה רובינשטיין: אשמח אם הגברת טיבי תוכל להסביר למה ירדו ל-15.

יחיאל חזן: אבל זה עבר בישיבה הקודמת.

גילה גמליאל: זה לא מקובל עלי.

גילה גמליאל: הדברים האלה היו אמורים להיאמר במהלך הישיבה ולא עכשיו.

נוגה רובינשטיין: את יכולה להסתכל בפרוטוקול, הדברים האלה נאמרו בישיבה הקודמת.

יחיאל חזן: היית פה בישיבה הקודמת?

יחיאל חזן: מדוע לא העלית את הנושא הזה?

1028: אני מבקש שנציגת משרד המשפטים תאמר לפרוטוקול מהן הבעיות.

3259: משרד המשפטים, שרוממות החוק חשובה לו, נוהג בצורה שאין כדוגמתה שלילית.

3259: בישיבה הקודמת לא נאמרה מילה אחת על ידי הגברת הזאת.

3259: היא התייחסה לנושא ביטול סעיף (1) ו-(2), שנוגע להגבלים העסקיים.

3259: התבקשה חוות דעת הממונה, שאישר את זה.

3259: היא פשוט שכחה למה היא התייחסה.

שלום שמחון: סליחה, מספיק עם הצעקות.

דוד טל: אדוני היושב ראש, הייתי בזכות דיבור, גרוני ניחר, ראשי עליי סחרחר, אני לא יכול.

שלום שמחון: רק רגע, גברת רובינשטיין, את רוצה להשלים את דברייך?

נוגה רובינשטיין: חברת הכנסת גמליאל, הנושא של 15 ו-30 עלה, מכיוון שחבר הכנסת בנלולו - - -

גילה גמליאל: תעני לי כבר על הכל.

גילה גמליאל: אני רוצה להבין מדוע - - -

שלום שמחון: תני לה לדבר.

גילה גמליאל: אני שואלת אותה שאלה, וזכותי לשאול אותה שאלות.

גילה גמליאל: מדוע הדברים שהיא מעלה - - -

דוד טל: אדוני היושב ראש, הייתי בזכות דיבור, ואתה דורס ורומס את הזכות האלמנטרית שלי.

דוד טל: אתה נותן לגברת רובינשטיין, ואתה נותן עכשיו לחברת הכנסת גמליאל.

שלום שמחון: אני לא נותן, היא מתפרצת.

דוד טל: לכן גם אני מתפרץ.

גילה גמליאל: מדוע לא הארת את עיני חברי הכנסת לפני ההצבעה?

אתי בנדלר: עוד לא הייתה הצבעה.

גילה גמליאל: אני מדברת על היום.

גילה גמליאל: היא הייתה פה כל היום.

דוד טל: גילה, תני לדבר.

דוד טל: אדוני היושב ראש, עם כל הכבוד לנציגים המקצועיים, שאני מאוד מעריך, בסופו של יום מי שצריך להחליט, גם אם החוק הוא לא טוב, ויכול להיות שהוא גם מעורר כאבי בטן אצל הרבה אנשים, אבל חברי הכנסת הצביעו.

דוד טל: הבאת את זה בצורה דמוקרטית.

דוד טל: אני הצעתי, למשל, להוריד את המספר המרבי, וזה לא התקבל.

דוד טל: קיבלתי את זה בצורה מאוד דמוקרטית, והגשתי הסתייגות.

דוד טל: יש דרך לעשות את זה.

דוד טל: הגם שאני סבור שמשרד התחבורה, בנושא המספר המרבי, לא מגביל מספר אוטובוסים בקו מסוים.

דוד טל: יש שם נוסעים – שיריצו 20 אוטובוסים במקום 10, או 30 או 40.

דוד טל: אבל לא התקבלה דעתי, כופפתי את ראשי וקיבלתי את דעת הרוב.

שלום שמחון: בסדר, אז בואו נשמע את הגברת רובינשטיין.

נוגה רובינשטיין: שאלה חברת הכנסת גמליאל למה אני מעלה את הנקודות עכשיו.

נוגה רובינשטיין: שאל חבר הכנסת בנלולו לפנייך, מה הקשיים שאנחנו רואים כרגע בהצעת החוק במתכונתה הקיימת.

נוגה רובינשטיין: התחלתי מתחילתם של דברים.

נוגה רובינשטיין: מכיוון שההצבעה על הנושא של 15 או 30 הייתה היום - - -

גילה גמליאל: היית צריכה להגיד לפני ההצבעה.

נוגה רובינשטיין: נכון, ואכן העליתי את הנושא.

נוגה רובינשטיין: אם רוצה חברת הכנסת גמליאל שלא אענה לחבר הכנסת בנלולו, שתפנה לחבר הכנסת בנלולו, ואני לא אענה.

נוגה רובינשטיין: אבל הפניה הייתה מצד חבר הכנסת בנלולו.

גילה גמליאל: אני רוצה לחזק את בנלולו, ולשאול שאלה אחרת.

גילה גמליאל: הכיצד זה שיש לפקידת ממשלה הערות וסייגים לחוק, שנראים לה כל כך אקוטיים לגבי החקיקה, והיא לא טורחת לעשות את עבודתה נאמנה, ולהודיע לחברי הכנסת טרם ההצבעה.

נוגה רובינשטיין: גברתי, תסתכלי בפרוטוקול של היום.

נוגה רובינשטיין: טרם הייתה ההצבעה - - -

שלום שמחון: גילה, אני לא רוצה שיהיה ויכוח ביניכן כל היום.

שלום שמחון: תתאפקי רגע.

גילה גמליאל: סליחה, זו פגיעה בעבודה התקינה של חברי הכנסת.

נוגה רובינשטיין: אם תסתכלי בפרוטוקול, תראי שיש שם הערה לגבי המספרים.

גילה גמליאל: זה עכשיו את אומרת.

נוגה רובינשטיין: אמרתי לפני ההצבעה.

שלום שמחון: סליחה, אני מבקש שקט.

יחיאל חזן: יש פה קומבינות?

יחיאל חזן: שהיא תענה לחבר הכנסת בנלולו, הוא שאל שאלות.

שלום שמחון: אז תתנו לה לענות במקום להתפרץ.

נוגה רובינשטיין: החוק הזה עוסק בהסדרה של פעולה מסוימת, יש לו השלכות על חוק יסוד: חופש העיסוק.

נוגה רובינשטיין: כשלנו הוצגה הצעת החוק על ידי הגברת חוה ראובני ועל ידי הגברת רקפת טיבי, וישבנו אתן שעות ארוכות, הן הסבירו לנו מהם האיזונים שנדרשים מבחינת הכניסה והיציאה מתוך המעגל של רשיונות קווי שירות.

נוגה רובינשטיין: בין היתר, הם הציגו את המספר 30 כמספר שהוא חשוב להם, על סמך בדיקות שהם עשו.

נוגה רובינשטיין: בין היתר הם הציגו את הסכומים שקבועים בחוק, מכיוון שהם חסמים - - -

גילה גמליאל: מה, אנחנו בובות על חוטים?

שלום שמחון: גילה, אבל חייבים לשמוע את ההסבר.

נוגה רובינשטיין: אם תשאלי אותי שאלה ספציפית, אענה לך.

גילה גמליאל: מה את חושבת, אנחנו בובות על חוטים?

גילה גמליאל: ברגע שממשלת ישראל מגישה הצעת חוק, חברי ועדת הכלכלה הם בובות על חוטים, שצריכים לכבד את החוק, להרים את הידיים וללכת הביתה?

נוגה רובינשטיין: ממש לא.

נוגה רובינשטיין: אבל הבקשה שלי הייתה יחידה, והיא ביקשה הסברים ממשרד התחבורה.

גילה גמליאל: קיבלת אותם.

נוגה רובינשטיין: על סמך מה את אומרת שקיבלת אותם?

גילה גמליאל: כי הוא ענה לך.

נוגה רובינשטיין: הוא לא ענה לי.

שלום שמחון: גילה, אני עומד על כך שתתני לה לסיים, ותתני לי לנהל את הישיבה.

שלום שמחון: תהיי שקטה חמש דקות.

שלום שמחון: את עוצרת את הישיבה.

גילה גמליאל: כן, אבו וילן.

אבשלום וילן: את מחלקת פה ציונים?

אבשלום וילן: מה קורה פה היום?

אבשלום וילן: אנחנו נשמע בשקט.

גילה גמליאל: שמעתי אותך בשקט כשאתה מסתודד אתה מאחורי הדלת.

גילה גמליאל: מה אתם חושבים, שאתם מנהלים פה את המדינה?

אבשלום וילן: תסירי לי את החסינות אם הסתודדתי עם מישהו.

אבשלום וילן: יש גבול.

גילה גמליאל: אתם חושבים שאתם מנהלים פה את המדינה.

גילה גמליאל: שכחו שהשלטון התחלף.

אבשלום וילן: יש גבול, תתבטאי בנימוס.

שלום שמחון: ההסתודדות קשורה להצעת חוק של חבר הכנסת וילן.

גילה גמליאל: לא מעניין אותי על מה.

שלום שמחון: אני אומר, זה לא קשור לדיון פה.

גילה גמליאל: שמעתי אתכם מסתודדים מול עיניי פה, ואני קוראת שפתיים, ושמעתי מה אמרתם.

שלום שמחון: "גדעון עזרא, באמצעות - - - "

גילה גמליאל: אני לא מדברת על עכשיו.

שלום שמחון: אני אומר לך כדי שתדעי.

שלום שמחון: בבקשה, גברת רובינשטיין.

נוגה רובינשטיין: לגבי הנושאים, שאני מבינה שהוסכם עליהם בין משרד התחבורה לבין חברי הכנסת לפני הדיון, ביקשנו לקבל הסברים.

נוגה רובינשטיין: לגבי הירידה מ-30 מוניות ל-15, אמר המשנה למנכ"ל, שהם לומדים את השוק.

נוגה רובינשטיין: במהלך הלמידה של השוק הם גילו שהשוק שונה ממה שהם חשבו מלכתחילה וממה שהוסבר לנו במהלך הדיונים בין משרדי הממשלה לפני הבאת הצעת החוק.

נוגה רובינשטיין: לגבי השינויים האחרים לא קיבלנו הסברים.

נוגה רובינשטיין: גם משרד האוצר שאל בדיוק את אותה שאלה שנשאלה מצד משרד המשפטים.

נוגה רובינשטיין: היינו שמחים אם ההסברים לגבי השינויים היו ניתנים.

נוגה רובינשטיין: לא אמרתי בשום מקום שיש לי התנגדות נחרצת שהמספר יהיה כזה או כזה, אבל כן ביקשתי להבין מה עומד מאחורי השינויים.

גילה גמליאל: וקיבלת את התשובה שלו.

נוגה רובינשטיין: קיבלתי תשובה לגבי דבר אחד, לגבי הירידה מ-30 מוניות ל-15.

גילה גמליאל: יש לך עוד שאלות?

גילה גמליאל: אז למה את לא שואלת אותן לפני שאנחנו מצביעים?

נוגה רובינשטיין: שאלתי, אם את רוצה שאוכיח את זה בפרוטוקול לקראת הישיבה הבאה - - - העליתי את זה.

נוגה רובינשטיין: צר לי שלא הקשבת.

שלום שמחון: חבר הכנסת חזן, בבקשה.

יחיאל חזן: אדוני היושב ראש, אני רואה כיצד מנסים למשוך זמן ולמשוך את החוק.

יחיאל חזן: לא משנה בכלל מהן הסיבות.

יחיאל חזן: אנחנו פה חברי כנסת שבאנו לתקן עיוות למען הציבור במדינת ישראל.

יחיאל חזן: ישנם ויכוחים קשים בין אותם נותני שירותים, ואתה יודע שיש פה הרבה מאוד אינטרסים.

יחיאל חזן: אני בא לפה עם ידיים נקיות.

יחיאל חזן: הייתי שותף להתחלה של החוק הזה כבר לפני למעלה משנה.

יחיאל חזן: לא יכול לעלות על הדעת שבמדינה מתוקנת, היושב ראש שנבחר על ידי ציבור, נותן לפקידים להוביל את אנשי הציבור באף.

יחיאל חזן: פה המקום, שהפקידים יעלו את הנושא על השולחן בזמן.

יחיאל חזן: גם אם טעו ולא היו ערים, נדון בו ונקבל החלטה בהצבעה.

יחיאל חזן: אם כבר טעו, אפשר גם לעשות רביזיה.

יחיאל חזן: לא יכול להיות שאתה, כיושב ראש, תיתן לחוק הזה שיימשך עוד חודשיים, שלושה או ארבעה חודשים.

יחיאל חזן: אני מבקש ממך, בשם הציבור שזקוק לשירות הזה – ראינו את זה בבאר-שבע, כיצד אנשים שמקבלים שכר של ביטוח לאומי משלמים כמעט את כל מה שהמדינה מקציבה להם כדי להגיע לקופת חולים.

יחיאל חזן: אני אומר לך שהדבר הזה קיים בכל מקום.

יחיאל חזן: אני מבקש ממך להמשיך בדיון, ואם הפקידים רוצים לשנות, אפשר לעשות רביזיה.

יחיאל חזן: אם לפקידות יש בעיה – שיעלו אותה על השולחן .

יחיאל חזן: אני רואה בדרך הזאת, שמנסים למשוך את החוק או שמנסים למשוך זמן, דבר חמור ביותר, כנגד תפקודם של חברי הכנסת זה נעשה.

יחיאל חזן: אני מבקש ממך פעם נוספת - כי אתה קולגה שלי, היום אתה יושב ראש, מחר אתה חבר כנסת – לתת לנו להמשיך לקיים את הדיון.

שלום שמחון: מה שעומד לנגד עינינו כחברי כנסת זה האם הרפורמה הנוכחית עושה טוב לציבור, והאם היא לא פוגעת במי שמתפרנס ממנה.

שלום שמחון: מאחר ולאורך כל הדיון היום יש פה שתי דעות באופן חד: כאלה שאוהבים את זה וכאלה שהולכים להיפגע מהדברים, אני לא יכול להגיד שנשמרים פה האיזונים בין שני הצדדים.

שלום שמחון: ראית שמצד אחד "דן" אמרו שזה פוגע בהם, ומצד שני "אגד" אומרים שזה לטובתם.

שלום שמחון: אני לא יודע את שיקולי התחרות ביניהם, ואני גם לא נכנס לפינה הזאת.

שלום שמחון: אני מנסה להפעיל את השכל הישר שלי.

שלום שמחון: מה שקורה פה, נכון לרגע זה, הוצגו פה סיכומים, שחבר הכנסת טל וחבר הכנסת בנלולו הגיעו אליהם עם משרד התחבורה.

שלום שמחון: אבל הם לא עדכנו את המשרדים הרלוונטיים האחרים.

שלום שמחון: זה הכל, זה כל מה שקורה פה.

יחיאל חזן: אז שישימו את זה על השולחן.

שלום שמחון: זה מה שאני מנסה לעשות.

גילה גמליאל: אם אפשר לבקש, בשאר הסעיפים שאנחנו מצביעים עליהם, אם יש הערות לכל הפקידות, לא משנה מאיפה, שיאמרו אותן לפני שנצביע.

יחיאל חזן: אני גם מוכן שתעשה רביזיה על משהו שיש להם בעיה אתו, העיקר שנגמור את העניין.

דוד טל: אדוני היושב ראש, למען הגילוי הנאות, אכן השתתפתי יחד עם חבר הכנסת בנלולו ועם שר התחבורה.

דוד טל: אני חושב שזה לא היה התפקיד של חברי הכנסת לעדכן את המשרדים הממשלתיים.

דוד טל: היה אולי נכון שמשרד התחבורה יעדכן את משרדי הממשלה.

דוד טל: אני לא עומד מולם, מי שעומד מולם הוא משרד התחבורה.

דוד טל: הגענו - מתוך רצון לקדם את הצעת החוק הזאת – לפשרות, כמו שאמרתי בתחילת דבריי.

שלום שמחון: אתה עכשיו מאלץ אותי לגילוי נאות, עד הסוף.

שלום שמחון: אני רוצה שתדע, ששר בישראל עמד מעל דוכן הכנסת והעלה הצעת חוק אחרת ממה שהוא התכוון.

שלום שמחון: כיוון שהוא סיכם אתכם על התיקונים - - -

גילה גמליאל: מי זה השר הזה?

שלום שמחון: שר התחבורה.

גילה גמליאל: אבל שר התחבורה בעד זה.

גילה גמליאל: שר התחבורה הקודם אולי.

שלום שמחון: לא תסתמי לי את הפה, אגיד מה שאני רוצה.

שלום שמחון: סיכמתם עם השר על תיקונים, שהוא הודיע לי עליהם עוד לפני שהוא הציג את הצעת החוק במליאת הכנסת.

שלום שמחון: הוא הציג במליאת הכנסת הצעת חוק, שאושרה בוועדת השרים לחקיקה, והיא שונה ממה שהוא התכוון.

שלום שמחון: אם אתם רוצים גילוי נאות, אז גילוי נאות עד הסוף.

שלום שמחון: לכן הם מתרעמים.

דוד טל: אחרי שהיה גילוי נאות לגבי כל הסעיפים, אנחנו יכולים להמשיך.

שלום שמחון: אנחנו ממשיכים לסעיף 14יא, שהגברת ראובני הקריאה.

שלום שמחון: יש הערות?

אתי בנדלר: הייתה רק ההצעה של חבר הכנסת טל, לגבי סעיף קטן (ג).

דוד טל: נכון.

דוד טל: אני מבקש להצביע על זה, ואם זה לא יתקבל אגיש את זה כהסתייגות.

דוד טל: בסעיף 14יא(ג), בסוף המשפט נחתום ב"קו שירות בפרסום כאמור בסעיף 14טז", ונמחק: "או במספר הגבוה מהמספר המרבי".

דוד טל: אני סבור שכפי שמשרד התחבורה לא מונע ממספר מרבי של אוטובוסים לעבוד בקו שירות מסוים, לא צריך למנוע גם מוניות.

חוה ראובני: אני חושבת שבשלב זה, מאחר שהצעת חבר הכנסת טל לא התקבלה בסיבוב הקודם, אי אפשר לקבל אותה פה.

חוה ראובני: אם נקבל אותה פה המפקח על התעבורה יקבע מספר מרבי של מוניות, אבל יהיה מותר לו לתת רשיונות מעבר למספר המכסימלי הזה.

אתי בנדלר: כן, זו ההצעה.

דוד טל: את צודקת, ולכן חברי הכנסת צריכים להחליט בנושא.

חוה ראובני: אני מבהירה שזאת המשמעות.

שלום שמחון: אני מעמיד את זה להצבעה.

שלום שמחון: מי בעד הצעתו של דוד טל להוריד את "המספר המרבי"?

שלום שמחון: הצבעה בעד – 3 נגד – 3 לא אושר

שלום שמחון: תודה, שלושה בעד ושלושה נגד, זה לא התקבל.

דוד טל: אז אני מבקש שתירשם הסתייגות שלי.

דוד טל: חבר הכנסת וילן מצטרף להסתייגות שלי.

3259: ביקשתי שיתווסף בסעיף 14יא(ב) לגבי אלה שאין להם רשיונות הסעה, שהמפקח רשאי לתת רשיונות הסעה לתאגידים החדשים, אחרת הם נכנסים ל14א והם עוברים על החוק.

אתי בנדלר: לא הבנתי את ההצעה.

3259: לתת רשיונות הסעה למוניות יחד עם מתן קו השירות החדש.

חוה ראובני: הוא יכול לקחת מונית מהמצאי של ה-3,000 הקיימות.

שלום שמחון: אני רוצה להצביע על סעיף 14יא כנוסחו בהצעת החוק.

שלום שמחון: הצבעה בעד - אין נגד – 3 לא אושר

שלום שמחון: אף אחד לא הצביע בעד, הסעיף נפל.

1028: אני לא מבין, מה אתה רוצה?

שלום שמחון: אמרתי שמצביעים על הסעיף כפי שהוא.

שלום שמחון: חבר הכנסת בנלולו ביקש רביזיה על סעיף 14יא.

שלום שמחון: נעשה אותה בעוד דקה.

שלום שמחון: מי בעד הרביזיה של חבר הכנסת בנלולו?

שלום שמחון: הצבעה בעד – 2 נגד – 3 לא אושר

שלום שמחון: תודה, סעיף 14יא נפל.

חוה ראובני: אין רפורמה בלי זה.

1028: אדוני היושב ראש, קיבלת אתמול פרס, היום אתה מוכיח שלא מגיע לך.

1028: כל הכבוד לך.

1028: אני רק רוצה שתגיד לי: מה אתה רוצה היום?

1028: פתאום אתה נגד הממשלה?

1028: פתאום אתה נגד הממשלה שאתה הולך להיכנס אליה מחר?

1028: מה אתה רוצה?

1028: תגיד, אדוני היושב ראש.

1028: יש משהו שאני לא מבין אצלך היום.

1028: יש לך כאבי בטן, יש לך אולקוס, מה יש לך היום?

שלום שמחון: חבר הכנסת בנלולו, היה סעיף 14יא.

שלום שמחון: רמזתי לך לגייס רוב.

1028: אני לא מבין מה זה רמזת לי.

1028: אתה בממשלה?

1028: אתה נגד הממשלה?

1028: תגיד מה אתה רוצה.

גילה גמליאל: שמחון, אתה עושה צחוק מאנשים שבאו, וזאת הפרנסה שלהם.

שלום שמחון: אני לא עושה צחוק, להפך.

1028: יש פה מצלמה, מתחילת הישיבה אתה רק צוחק.

1028: תגיד מה אתה רוצה.

שלום שמחון: אחרי שנפל סעיף 14יא הממשלה רוצה להמשיך בחקיקה?

1028: אתה רוצה שהיא תמשוך, נכון?

שלום שמחון: אני שואל.

גילה גמליאל: כן, נמשיך.

גילה גמליאל: אנחנו נגיש את זה כהסתייגות.

גילה גמליאל: אתה עושה משחק.

1028: אני מבקש להגיש הסתייגות להחזרת הסעיף הזה.

גילה גמליאל: מתי הצבעת על הרביזיה של חבר הכנסת בנלולו?

1028: הוא עושה מה שהוא רוצה.

שלום שמחון: הצבעתי על הרביזיה.

גילה גמליאל: סליחה, אני רוצה את היועצת המשפטית של הוועדה.

גילה גמליאל: סליחה, אני לא שואלת אותך כרגע, אני שואלת אותה.

שלום שמחון: הישיבה נעולה, אנחנו גמרנו את החוק.

שלום שמחון: תלמדי לא להתחצף, זה ברור לך?